text: αντικτύπου και στην αξιολόγηση των επιμέρους επιλογών πολιτικής στο πλαίσιο της μελέτης για την εκτίμηση αντικτύπου που εκπονήθηκε από εξωτερικό ανάδοχο. |Κυριότεροι φορείς/εμπειρογνώμονες που συμμετείχαν στις διαβουλεύσεις CEFIC (Ευρωπαϊκό Συμβούλιο Χημικών Βιομηχανιών), FECC (Ευρωπαϊκή Ένωση Διανομέων Χημικών Προϊόντων), εμπειρογνώμονες από τις αρμόδιες αρχές των κρατών μελών, καθώς και εταιρείες μελετών — GHK, Rand Europe, Comstratos. |Σύνοψη των γνωμοδοτήσεων που ελήφθησαν και αξιοποιήθηκαν |Ο κίνδυνος για ενδεχόμενη παράνομη χρήση συγκεκριμένων πρόδρομων χημικών ουσιών στην κατασκευή εκρηκτικών οικιακής παρασκευής δεν μπορεί μεν να αποκλειστεί εντελώς, ωστόσο μπορεί να μειωθεί σημαντικά με τον περιορισμό της διαθεσιμότητας συγκεκριμένων χημικών ουσιών στο ευρύ κοινό όταν υπερβαίνουν τα καθορισμένα κατώτατα όρια συγκέντρωσης. Τα προτεινόμενα κατώτατα όρια προέκυψαν με βάση τα αποτελέσματα της έρευνας και των δοκιμών για την ασφάλεια και μια ανάλυση σχετικά με τη χρήση των εν λόγω χημικών ουσιών από το ευρύ κοινό. |Μέσα που χρησιμοποιήθηκαν για τη δημοσιοποίηση των συμβουλών των εμπειρογνωμόνων Η «Προπαρασκευαστική μελέτη για την κατάρτιση εκτίμησης αντικτύπου δυνητικών νομοθετικών και μη νομοθετικών περιορισμών όσον αφορά τις πρόδρομες χημικές ουσίες εκρηκτικών υλών» κοινοποιήθηκε στα μέλη της μόνιμης επιτροπής για τις πρόδρομες ουσίες (και μέσω αυτών στις αρχές των κρατών μελών και στα ενδιαφερόμενα μέρη του κλάδου) και διατίθεται από την Επιτροπή κατόπιν αίτησης. |Εκτίμηση αντικτύπου Οι υπό εξέταση επιλογές περιλάμβαναν προαιρετικά μέτρα για τον ιδιωτικό τομέα (βιομηχανίας και λιανικής πώλησης), κανονιστική δράση μεμονωμένων κρατών μελών, νομοθετικά μέτρα σε επίπεδο Ευρωπαϊκής Ένωσης και συνδυασμό αυτών. Στα προαιρετικά μέτρα για τον τομέα της βιομηχανίας και της λιανικής πώλησης συγκαταλέγονταν το σύστημα αναφοράς ύποπτων συναλλαγών, οι εκστρατείες ευαισθητοποίησης των εργαζομένων σχετικά με τους κινδύνους για την ασφάλεια που συνδέονται με τις χημικές ουσίες που προκαλούν ανησυχία και η ενίσχυση της ασφάλειας σε ολόκληρη την αλυσίδα εφοδιασμού για τις συγκεκριμένες χημικές ουσίες. Οι προσπάθειες της Ευρωπαϊκής Επιτροπής μέσω διαφόρων ενώσεων ευρωπαϊκού επιπέδου το 2008 καταδεικνύουν ότι, αν και επιθυμητά, μέτρα τέτοιου τύπου δεν μπορούν αυτά καθαυτά να επιτύχουν τον επιθυμητό στόχο για βελτιωμένη ασφάλεια καθώς δεν διασφαλίζεται η ενιαία επιβολή και προσέγγισή τους από όλα τα ενδιαφερόμενα μέρη σε πανενωσιακό επίπεδο. Ορισμένα κράτη μέλη έχουν ήδη εγκρίνει προαιρετικά ή νομοθετικά μέτρα, ή συνδυασμό των δύο, για τη μείωση της διαθεσιμότητας των πρόδρομων χημικών ουσιών εκρηκτικών υλών. Ορισμένα κράτη μέλη εξετάζουν μέτρα τέτοιου τύπου αλλά αναμένουν από την ΕΕ να παράσχει ηγεσία. Αυτή η ανομοιογένεια δείχνει ότι μια εναρμονισμένη προσέγγιση σε επίπεδο ΕΕ είναι επιθυμητή ώστε να αποφεύγονται τα διαφορετικά επίπεδα νομοθετικών ρυθμίσεων, στοιχείο που οδηγεί σε κενά στην ασφάλεια μιας εσωτερικής αγοράς η οποία χαρακτηρίζεται από ελεύθερη κυκλοφορία αγαθών και προσώπων. Διάφορες επιλογές πολιτικής για νομοθετική δράση σε επίπεδο ΕΕ έχουν αποτελέσει αντικείμενο εκτενών εκτιμήσεων αντικτύπου και διαδικασιών διαβούλευσης. Δεν έχουν εντοπιστεί αρνητικές επιπτώσεις για το περιβάλλον· η προτιμώμενη επιλογή πολιτικής έχει μεν θετικές επιπτώσεις όσον αφορά την ασφάλεια, αλλά έχει και ορισμένες αρνητικές οικονομικές επιπτώσεις, που αφορούν ιδίως τον τομέα της λιανικής πώλησης και τις δημόσιες αρχές των κρατών μελών και συνδέονται με το κόστος εφαρμογής. Ωστόσο, οι εν λόγω οικονομικές και αρνητικές επιπτώσεις για τους καταναλωτές είναι σχετικά επουσιώδεις, δεδομένου ότι η μη


text: επαγγελματική κατανάλωση πρόδρομων ουσιών αντιπροσωπεύει μόνο το 1,5 % περίπου της συνολικής κατανάλωσης στην ΕΕ των οικείων χημικών ουσιών και στις περισσότερες περιπτώσεις υπάρχουν διαθέσιμα υποκατάστατα προϊόντα. Η αγορά χημικών ουσιών που υπερβαίνουν τα κατώτατα όρια συγκέντρωσης θα εξακολουθεί να είναι εφικτή, αν και θα απαιτείται η επίδειξη άδειας. Κατά συνέπεια, εκείνοι που θα επηρεαστούν περισσότερο από το κόστος συμμόρφωσης είναι οι φορείς των κλάδων της βιομηχανίας και της λιανικής πώλησης που πωλούν στο ευρύ κοινό, καθώς και οι κυβερνητικές αρχές που είναι υπεύθυνες για το σύστημα αδειοδότησης. |Η Επιτροπή εκπόνησε εκτίμηση αντικτύπου η οποία περιλαμβάνεται στο πρόγραμμα εργασίας. Η έκθεση της εκτίμησης αντικτύπου είναι διαθέσιμη στη διεύθυνση: http://ec.europa.eu/governance/impact/ia_carried_out/cia_2010_en.htm#homaf . |Νομικά στοιχεια της προτασησ |Σύνοψη της προτεινόμενης δράσης Κύριος στόχος της προτεινόμενης δράσης είναι η μείωση της πρόσβασης του ευρέος κοινού σε χημικές ουσίες υψηλού κινδύνου με επίπεδα συγκέντρωσης που διευκολύνουν την παράνομη χρήση των εν λόγω χημικών ουσιών για την κατασκευή εκρηκτικών οικιακής παρασκευής. Αυτό θα επιτευχθεί με την απαγόρευση των πωλήσεων συγκεκριμένων χημικών ουσιών που υπερβαίνουν τα κατώτατα όρια συγκέντρωσης στο ευρύ κοινό. Οι πωλήσεις υψηλότερων συγκεντρώσεων θα επιτρέπονται μόνο σε χρήστες που μπορούν να τεκμηριώσουν νόμιμη ανάγκη για χρήση της χημικής ουσίας — οι εν λόγω χρήστες μπορούν να αποκτήσουν άδεια αγοράς της χημικής ουσίας. Οι πωλήσεις των εν λόγω χημικών ουσιών και των μειγμάτων τους καθώς και οι πωλήσεις προϊόντων που περιέχουν τις χημικές ουσίες που προκαλούν ανησυχία και για τα οποία δεν μπορούν να καθοριστούν τα κατώτατα όρια συγκέντρωσης θα αποτελούν αντικείμενο αναφοράς ύποπτων συναλλαγών. Η προτεινόμενη νομοθετική δράση θα συνοδεύεται από προαιρετικά μέτρα που απευθύνονται στους κλάδους της βιομηχανίας και της λιανικής πώλησης με σκοπό την ενίσχυση της ασφάλειας και την ευαισθητοποίηση σε ολόκληρη την αλυσίδα εφοδιασμού. |Νομική βάση Το άρθρο 114 της συνθήκης για τη λειτουργία της Ευρωπαϊκής Ένωσης. |Αρχή της επικουρικότητας Η αρχή της επικουρικότητας εφαρμόζεται στον βαθμό που η πρόταση δεν εμπίπτει στην αποκλειστική αρμοδιότητα της Ευρωπαϊκής Ένωσης. |Οι στόχοι της πρότασης δεν είναι δυνατόν να επιτευχθούν επαρκώς από τα κράτη μέλη για τον ακόλουθο λόγο/τους ακόλουθους λόγους. |Μολονότι ισχύουν διάφορα νομοθετικά και μη νομοθετικά μέτρα σε διεθνές, ενωσιακό και εθνικό επίπεδο, τα εν λόγω μέτρα δεν εστιάζουν συγκεκριμένα στους κινδύνους για την ασφάλεια που συνδέονται με ορισμένες χημικές ουσίες ή δεν καλύπτουν ολόκληρη την ΕΕ, γεγονός που υποδηλώνει ότι πρόδρομες ουσίες που τελούν υπό περιορισμό ή έλεγχο σε μία χώρα, μπορούν να αποκτηθούν με ευκολία σε άλλη. Εκτός από τις συνέπειες για την ασφάλεια, μια τέτοια κατάσταση ενδέχεται επίσης να επισύρει στρεβλώσεις στην αγορά, οι οποίες δεν ευνοούν την ύπαρξη ίσων όρων ανταγωνισμού στην ΕΕ όσον αφορά τον συγκεκριμένο τομέα. |Υπάρχουν ενδείξεις ότι τρομοκρατικές ομάδες λαμβάνουν υπόψη τις διαφορετικές προσεγγίσεις που ισχύουν στα εκάστοτε κράτη μέλη. Οι πιο σαφείς περιπτώσεις αφορούν την ETA, η οποία έχει κρύψει μεγάλες ποσότητες πρόδρομων ουσιών εκρηκτικών υλών εκτός της Ισπανίας και ειδικότερα, στη Γαλλία και στην Πορτογαλία. Ταυτόχρονα, έως σήμερα δεν υπάρχουν σαφή στοιχεία που να αποδεικνύουν ότι οι τρομοκράτες έχουν μεταβάλει την αγοραστική συμπεριφορά τους με βάση τις διαφορές στους κανονισμούς των εκάστοτε

type: legislation

jurisdiction: EU


text: κρατών μελών. Η έλλειψη τέτοιων ενδείξεων μπορεί επίσης να οφείλεται στο γεγονός ότι προς το παρόν οι εν λόγω χημικές ουσίες εξακολουθούν να είναι εύκολα προσβάσιμες στα περισσότερα κράτη μέλη. |Η δράση της ΕΕ θα επιτρέψει την καλύτερη υλοποίηση των στόχων της πρότασης για τον ακόλουθο λόγο/τους ακόλουθους λόγους. |Οι τρέχουσες διαφορές μεταξύ των καθεστώτων που ισχύουν για τις πρόδρομες χημικές ουσίες εκρηκτικών υλών δεν έχουν απλώς αρνητικό αντίκτυπο στην ασφάλεια, αλλά επιπλέον στρεβλώνουν τη λειτουργία της εσωτερικής αγοράς. Επιδρούν αρνητικά στο διασυνοριακό εμπόριο και σε άλλες οικονομικές δραστηριότητες των παραγωγών και άλλων ενδιαφερόμενων μερών της αλυσίδας εφοδιασμού σε περισσότερες από μία χώρες. Η δράση σε επίπεδο ΕΕ θα συνέβαλε στην εξάλειψη των εν λόγω αρνητικών επιπτώσεων. Οι πρόσφατες επιθέσεις καθώς και οι επιθέσεις που απέτυχαν ή αποτράπηκαν καταδεικνύουν ότι η τρομοκρατία δεν περιορίζεται στα κράτη μέλη που κατά παράδοση έχουν υποφέρει από τρομοκρατικές επιθέσεις (π.χ. Ισπανία, Ηνωμένο Βασίλειο, Γαλλία) αλλά επεκτείνεται και σε άλλες χώρες της ΕΕ. Η φύση αυτών των επεισοδίων δείχνει επίσης ότι οι τρομοκράτες ενδέχεται να προετοιμάζουν σε μία χώρα επίθεση που σκοπεύουν να πραγματοποιήσουν σε άλλη. Η ασφάλεια της ΕΕ εξαρτάται από την ασφάλεια του πιο αδύναμου κρίκου της. Κατά συνέπεια, οι δραστηριότητες σε επίπεδο ΕΕ καθώς και μια συντονισμένη προσέγγιση της ΕΕ κρίνονται αναγκαίες και επωφελείς για όλα τα ενδιαφερόμενα μέρη. Τα κράτη μέλη, διά στόματος των αντιπροσώπων τους στη μόνιμη επιτροπή για τις πρόδρομες ουσίες, επισημαίνουν ότι προτιμούν μια ενωσιακή προσέγγιση για το συγκεκριμένο ζήτημα προκειμένου να καθιερωθούν ίσοι όροι ανταγωνισμού. Η εν λόγω προσέγγιση υποστηρίζεται επίσης από ενώσεις της ΕΕ που εκπροσωπούν τη χημική βιομηχανία και με τις οποίες έχουν διενεργηθεί εκτενείς διαβουλεύσεις κατά τη διάρκεια των εργασιών της μόνιμης επιτροπής για τις πρόδρομες ουσίες και των εργασιών για την εκτίμηση αντικτύπου. Ορισμένα κράτη μέλη επισήμαναν ότι δεν έχουν αναλάβει ακόμα δράση διότι αναμένουν πρωτοβουλία της ΕΕ. |Οι εν λόγω δράσεις θα οδηγήσουν σε πιο εναρμονισμένο περιβάλλον ασφάλειας για τις χημικές ουσίες που χρησιμοποιούνται για την κατασκευή εκρηκτικών οικιακής παρασκευής. |Το πεδίο εφαρμογής της πρότασης περιορίζεται σε σύντομο κατάλογο των χημικών ουσιών και των σχετικών μειγμάτων τους και στις πωλήσεις αυτών στο ευρύ κοινό (δηλαδή όχι σε επαγγελματίες χρήστες ή σε διεπιχειρηματικές δραστηριότητες). Επιπλέον, η διαθεσιμότητα ορισμένων ουσιών στο ευρύ κοινό είναι περιορισμένη μόνο όταν υπερβαίνουν συγκεκριμένα επίπεδα συγκέντρωσης και μπορούν να αποκτώνται κατόπιν επίδειξης άδειας από δημόσια αρχή (η οποία τεκμηριώνει τη νομιμότητα της χρήσης). Οι ουσίες και τα κατώτατα όρια συγκέντρωσης ορίζονται με σαφήνεια στο παράρτημα του κανονισμού. Η τρέχουσα κατάσταση δείχνει ότι οι εθνικές ρυθμίσεις για τον συγκεκριμένο τομέα προκαλούν ανομοιογένεια και όχι σύγκλιση, στοιχείο που είναι επιζήμιο για την ασφάλεια. Εξαιτίας της κανονιστικής ανομοιογένειας καθίσταται εφικτή η αγορά των χημικών ουσιών που προκαλούν ανησυχία σε ένα κράτος μέλος καθώς και η εύκολη μεταφορά τους και δυνητικά η παράνομη χρήση τους για κατασκευή εκρηκτικών οικιακής παρασκευής σε άλλο κράτος μέλος. |Κατά συνέπεια, η πρόταση συμμορφώνεται με την αρχή της επικουρικότητας. |Αρχή της αναλογικότητας Η πρόταση συνάδει με την αρχή της αναλογικότητας για τον ακόλουθο λόγο/τους ακόλουθους λόγους. |Η προτεινόμενη


text: νομοθετική πράξη έχει σαφώς οριοθετημένο πεδίο εφαρμογής. Αφήνει στα κράτη μέλη ευρύ περιθώριο να αναπτύξουν σύστημα αδειοδότησης στους καταναλωτές σύμφωνα με τις υφιστάμενες δομές τους και να καθιερώσουν κατάλληλες κυρώσεις. Θα ισχύουν οι ίδιοι κανόνες για όλους τους οικονομικούς φορείς. Η πράξη μπορεί να προσαρμόζεται με ευελιξία ανάλογα με την εξέλιξη της απειλής και των γνώσεων σχετικά με τις χημικές ουσίες (ανάλογα π.χ. με τα αποτελέσματα των ερευνών) με την προσθήκη ή την αφαίρεση ουσιών από τα παραρτήματα με διαδικασία μεταβίβασης αρμοδιοτήτων. Ως μορφή της νομοθετικής πράξης επιλέχθηκε ο κανονισμός, ούτως ώστε να αποφευχθεί η ανάγκη για καθιέρωση εθνικών μέτρων μεταφοράς στα 27 κράτη μέλη με κάθε ενδεχόμενη τροποποίηση των παραρτημάτων. |Με τη χρήση των υφιστάμενων δομών για την εφαρμογή του κανονισμού θα ελαχιστοποιηθεί το οικονομικό βάρος που θα επωμιστούν η Ευρωπαϊκή Ένωση και οι εθνικές κυβερνήσεις. Επιπλέον, το πεδίο εφαρμογής του κανονισμού περιορίζεται σε συγκεκριμένες πρόδρομες χημικές ουσίες που εγείρουν τις μεγαλύτερες ανησυχίες, για την πλειονότητα των οποίων υπάρχουν εναλλακτικές που μπορούν να ικανοποιήσουν τις ανάγκες των καταναλωτών, γεγονός που σημαίνει ότι ο αριθμός των αιτήσεων έκδοσης αδειών αναμένεται να είναι περιορισμένος. Για την επίτευξη πραγματικής ισορροπίας μεταξύ των ανησυχιών για την ασφάλεια και των δυνατοτήτων της βιομηχανίας, του τομέα λιανικής πώλησης και της επιβολής του νόμου για την αναφορά ύποπτων συναλλαγών, θα παρασχεθεί καθοδήγηση με τη συμβολή όλων των ενδιαφερόμενων μερών. Οι αρνητικές οικονομικές επιπτώσεις στη βιομηχανία και στον τομέα της λιανικής πώλησης θα ελαχιστοποιηθούν δεδομένης της συνολικής χαμηλής κατανάλωσης των χημικών ουσιών που προκαλούν ανησυχία και υπερβαίνουν τα συγκεκριμένα κατώτατα όρια συγκέντρωσης (1,5 % της συνολικής κατανάλωσης των οικείων χημικών ουσιών στην ΕΕ), της δυνατότητας πώλησης των εν λόγω χημικών ουσιών με επίδειξη άδειας και της πιθανής αύξησης της χρήσης υποκατάστατων χημικών ουσιών από το ευρύ κοινό. Για να μην επιβαρυνθούν υπερβολικά οι δημόσιες αρχές και η αλυσίδα εφοδιασμού των χημικών ουσιών που προκαλούν ανησυχία κατά το αρχικό στάδιο, θα ισχύσει μεταβατική περίοδος για την εφαρμογή του κανονισμού. Αυτό είναι επίσης αναγκαίο προκειμένου να δοθεί στις επιχειρήσεις και στους καταναλωτές η ευκαιρία να συνεχίσουν να χρησιμοποιούν τις υπάρχουσες προμήθειες των εν λόγω χημικών ουσιών με στόχο να ελαχιστοποιηθούν οι οικονομικές απώλειές τους, καθώς επίσης και να παράσχουν τη δυνατότητα στις εθνικές αρχές να διαμορφώσουν σύστημα αδειοδότησης ως τμήμα της προτιμώμενης επιλογής πολιτικής. Αντίκτυπος στα θεμελιώδη δικαιώματα Η παρούσα πρόταση εξετάστηκε διεξοδικά για να διασφαλιστεί ότι οι διατάξεις της συνάδουν πλήρως με τα θεμελιώδη δικαιώματα και τις αρχές που κατοχυρώνονται ιδίως από τον Χάρτη των θεμελιωδών δικαιωμάτων της Ευρωπαϊκής Ένωσης, και κυρίως με την προστασία των δεδομένων προσωπικού χαρακτήρα, την επιχειρηματική ελευθερία, το δικαίωμα ιδιοκτησίας και την αρχή αποφυγής διακρίσεων. Η αναφορά ύποπτων συναλλαγών και το σύστημα αδειοδότησης που προβλέπει ο κανονισμός επιβάλλει την επεξεργασία δεδομένων προσωπικού χαρακτήρα, ενέργεια που συνεπάγεται σοβαρή παρέμβαση στην ιδιωτική ζωή και στο δικαίωμα προστασίας των δεδομένων προσωπικού χαρακτήρα. Για να είναι η εν λόγω παρέμβαση νόμιμη πρέπει να συμμορφώνεται με τα κριτήρια του δικαίου της ΕΕ, δηλαδή να είναι σύννομη, να σκοπεί στο έννομο δημόσιο συμφέρον που είναι απαραίτητο σε μια δημοκρατική


text: κοινωνία και, συνεπώς, να είναι αναγκαία για την επίτευξη του συγκεκριμένου σκοπού και ανάλογη με τον επιδιωκόμενο στόχο, δηλαδή ο στόχος να μην είναι εφικτό να επιτευχθεί με λιγότερο περιοριστικά μέτρα. Η πρόταση ορίζει ρητά ότι η επεξεργασία των δεδομένων προσωπικού χαρακτήρα βάσει του παρόντος κανονισμού πρέπει πάντα να διενεργείται σύμφωνα με τις ρυθμίσεις περί προστασίας των δεδομένων της ΕΕ, δηλαδή σύμφωνα με την οδηγία 95/46/ΕΚ[7] και τις εθνικές ρυθμίσεις περί προστασίας των δεδομένων για την εφαρμογή της εν λόγω οδηγίας. Όσον αφορά την επιχειρηματική ελευθερία και το δικαίωμα ιδιοκτησίας, η πρόταση ανταποκρίνεται ανάλογα στους επιδιωκόμενους στόχους, ιδίως όταν λαμβάνονται υπόψη άλλες επιλογές πολιτικής, οι οποίες εξετάζονται λεπτομερώς στην εκτίμηση αντικτύπου, όπως για παράδειγμα, η πλήρης απαγόρευση της πώλησης των ουσιών στο ευρύ κοινό ανεξάρτητα από τα επίπεδα συγκέντρωσης. Άλλες, ενδεχομένως λιγότερο διεισδυτικές επιλογές πολιτικής κρίθηκαν λιγότερο αποτελεσματικές. Ο κανονισμός καθορίζει το πεδίο εφαρμογής των συστημάτων αδειοδότησης παραθέτοντας τις χημικές ουσίες που προκαλούν ανησυχία στο παράρτημα Ι και καθορίζοντας με σαφήνεια τα όρια συγκέντρωσης πάνω από τα οποία θα απαιτείται άδεια αγοράς της αντίστοιχης χημικής ουσίας. Η αναφορά ύποπτων συναλλαγών ισχύει μόνο για τις χημικές ουσίες που αναφέρονται στα παραρτήματα και βασίζεται στην εκτίμηση του κινδύνου που διενεργείται από τους οικονομικούς φορείς. Η πρόταση προβλέπει την κατάρτιση συγκεκριμένων και σαφών κατευθυντήριων οδηγιών ως βοήθημα στους οικονομικούς φορείς για την εκτίμηση της ύποπτης φύσης των συναλλαγών. Με τις εν λόγω κατευθυντήριες οδηγίες θα διασφαλιστεί ότι δεν θα δοθεί υπερβολικά ευρεία ερμηνεία της έννοιας με σκοπό την ελαχιστοποίηση των διαβιβάσεων δεδομένων προσωπικού χαρακτήρα στις αρχές επιβολής του νόμου και την αποτροπή ενδεχόμενων πρακτικών αυθαιρεσίας και διάκρισης. Ταυτόχρονα, το σύστημα αδειοδότησης και η υποχρέωση αναφοράς ύποπτων συναλλαγών θα δώσει τη δυνατότητα στους οικονομικούς φορείς να συνεχίσουν να εμπορεύονται όλες τις πρόδρομες ουσίες, περιορίζοντας κατ’ αυτόν τον τρόπο τον αντίκτυπο στην επιχειρηματική ελευθερία. Το δικαίωμα ιδιοκτησίας δεν επηρεάζεται καθώς οι επιχειρήσεις και το ευρύ κοινό θα εξακολουθούν να μπορούν να χρησιμοποιούν τα νομίμως κτηθέντα αγαθά τους. Τέλος, προβλέπονται μεγάλες μεταβατικές περίοδοι σε λογικά πλαίσια οι οποίες θα δώσουν την ευκαιρία στο ευρύ κοινό και στους οικονομικούς φορείς να προσαρμοστούν στις νέες απαιτήσεις, περιορίζοντας κατ’ αυτόν τον τρόπο περαιτέρω τον αντίκτυπο στο δικαίωμα ιδιοκτησίας και στην επιχειρηματική ελευθερία. |Επιλογή νομικών πράξεων |Προτεινόμενη νομική πράξη: κανονισμός. |Η χρήση άλλων μέσων δεν ενδείκνυται για τον ακόλουθο/τους ακόλουθους λόγους. Το άρθρο 114 της συνθήκης για τη λειτουργία της Ευρωπαϊκής Ένωσης, το οποίο αποτελεί την πλέον κατάλληλη νομική βάση δεδομένου του πεδίου εφαρμογής της δράσης, παρέχει περιθώρια επιλογής μεταξύ κανονισμού και οδηγίας. Προκειμένου να επιτευχθεί η μέγιστη εναρμόνιση για τις χημικές ουσίες που καλύπτονται από το νομικό μέσο, και κατά περίπτωση, για τις συγκεντρώσεις των εν λόγω χημικών ουσιών, ένας κανονισμός είναι πιο κατάλληλος. Η εναρμονισμένη προσέγγιση είναι επιθυμητή όχι μόνο όσον αφορά την ασφάλεια αλλά και όσον αφορά τους ενοποιημένους κανόνες για τους οικονομικούς φορείς. Επιπλέον, η νομική πράξη υπό μορφή κανονισμού θα περιορίσει την ανάγκη καθιέρωσης εθνικών μέτρων μεταφοράς κάθε φορά που τροποποιείται ο κατάλογος των χημικών ουσιών στα παραρτήματα (ανάλογα με την εξέλιξη της απειλής). |Δημοσιονομικός


text: αντικτυποσ |Η πρόταση δεν έχει αντίκτυπο στον προϋπολογισμό της Ευρωπαϊκής Ένωσης. |Πρόσθετες πληροφοριεσ |Προσομοίωση, πιλοτική φάση και μεταβατική περίοδος |Θα ισχύσει μεταβατική περίοδος για την προτεινόμενη πράξη. |Ρήτρα επανεξέτασης/αναθεώρησης/λήξης ισχύος |Η πρόταση περιλαμβάνει ρήτρα επανεξέτασης. |Ευρωπαϊκός Οικονομικός Χώρος Η προτεινόμενη πράξη παρουσιάζει ενδιαφέρον για τον ΕΟΧ, και ως εκ τούτου πρέπει να επεκταθεί στον Ευρωπαϊκό Οικονομικό Χώρο. |2010/0246 (COD)ΠρότασηΚΑΝΟΝΙΣΜΟΥ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥσχετικά με την κυκλοφορία στην αγορά και τη χρήση πρόδρομων ουσιών εκρηκτικών υλών(Κείμενο που παρουσιάζει ενδιαφέρον για τον ΕΟΧ)ΤΟ ΕΥΡΩΠAΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠAΪΚΗΣ ΕΝΩΣΗΣ,Έχοντας υπόψη:τη συνθήκη για τη λειτουργία της Ευρωπαϊκής Ένωσης, και ιδίως το άρθρο 114,την πρόταση της Ευρωπαϊκής Επιτροπής,Κατόπιν διαβίβασης του σχεδίου νομοθετικής πράξης στα εθνικά κοινοβούλια,τη γνώμη της Ευρωπαϊκής Οικονομικής και Κοινωνικής Επιτροπής[8],τη γνώμη της Επιτροπής των Περιφερειών[9],Έπειτα από διαβούλευση με τον Ευρωπαίο Επόπτη Προστασίας Δεδομένων,[10]Αποφασίζοντας σύμφωνα με τη συνήθη νομοθετική διαδικασία,Εκτιμώντας τα ακόλουθα:1. Το σχέδιο δράσης για τη βελτίωση της ασφάλειας των εκρηκτικών υλών, το οποίο ενέκρινε το Συμβούλιο στις 18 Απριλίου 2008[11], κάλεσε την Επιτροπή να προβεί σε σύσταση μόνιμης επιτροπής για τις πρόδρομες ουσίες με στόχο την εξέταση μέτρων και την προετοιμασία συστάσεων σχετικά με τον κανονισμό για τις πρόδρομες ουσίες εκρηκτικών υλών που κυκλοφορούν στην αγορά λαμβάνοντας υπόψη τη σχέση κόστους οφέλους.2. Η μόνιμη επιτροπή για τις πρόδρομες ουσίες, που όρισε η Επιτροπή το 2008, εντόπισε διάφορες πρόδρομες ουσίες εκρηκτικών υλών που είναι πιθανόν να χρησιμοποιούνται για τη διενέργεια τρομοκρατικών επιθέσεων και προέβη σε σύσταση κατάλληλης δράσης σε επίπεδο Ένωσης.3. Ορισμένα κράτη μέλη έχουν ήδη εκδώσει νομοθετικές, κανονιστικές και διοικητικές διατάξεις σχετικά με τη διάθεση στην αγορά, τη διαθεσιμότητα και την κατοχή συγκεκριμένων χημικών ουσιών και μειγμάτων που μπορούν να χρησιμοποιηθούν ως πρόδρομες ουσίες εκρηκτικών υλών.4. Οι εν λόγω νομοθετικές και διοικητικές ρυθμίσεις, οι οποίες είναι αποκλίνουσες και ενδέχεται να δημιουργούν φραγμούς στο εμπόριο εντός της Ευρωπαϊκής Ένωσης, θα πρέπει να εναρμονιστούν προκειμένου να διασφαλιστεί η ελεύθερη κυκλοφορία χημικών ουσιών και μειγμάτων εντός της εσωτερικής αγοράς ενώ θα διασφαλίζεται υψηλό επίπεδο προστασίας της υγείας και της ασφάλειας του ευρέος κοινού.5. Επειδή κάθε τροποποίηση της οδηγίας και των παραρτημάτων της θα απαιτούσε εθνικά μέτρα μεταφοράς στα 27 κράτη μέλη και όλοι οι οικονομικοί φορείς θα πρέπει να διέπονται από τους ίδιους κανόνες, ενδείκνυται περισσότερο η χρήση του κανονισμού ως νομικής πράξης για τη ρύθμιση της κυκλοφορίας στην αγορά και της χρήσης πρόδρομων ουσιών εκρηκτικών υλών.6. Η αξιοπιστία και η δραστικότητα των εκρηκτικών οικιακής παρασκευής θα πρέπει να μειωθεί με την καθιέρωση ορίων συγκέντρωσης για συγκεκριμένες ουσίες. Τα μέλη του ευρέος κοινού θα πρέπει να μπορούν να χρησιμοποιούν τις εν λόγω ουσίες σε συγκεντρώσεις που υπερβαίνουν τα καθορισμένα κατώτατα όρια εφόσον είναι κάτοχοι σχετικής άδειας. Οι εν λόγω ουσίες θα πρέπει να προμηθεύονται μόνο σε κατόχους τέτοιας άδειας.7. Επειδή θα ήταν δυσανάλογο να απαγορευτεί η χρήση πρόδρομων ουσιών εκρηκτικών υλών σε επαγγελματικές δραστηριότητες, τα μέτρα που σχετίζονται με την εισαγωγή, την κυκλοφορία στην αγορά και τη χρήση των εν λόγω πρόδρομων ουσιών εκρηκτικών υλών θα πρέπει να ισχύουν μόνο για το ευρύ κοινό.8. Δεν είναι τεχνικά εφικτή η


text: καθιέρωση ορίων συγκέντρωσης για την εξαμίνη σε δισκία καυσίμου. Θα πρέπει να εγκριθούν μέτρα για τη διευκόλυνση της αναφοράς ύποπτων συναλλαγών κατά το στάδιο λιανικής πώλησης για τα δισκία καυσίμου εξαμίνης και άλλες πρόδρομες ουσίες για τις οποίες δεν υπάρχουν ασφαλείς και κατάλληλες εναλλακτικές.9. Δεδομένου ότι το εμπόριο πρόδρομων ουσιών εκρηκτικών υλών μπορεί να οδηγήσει σε παράνομη κατασκευή αυτοσχέδιων εκρηκτικών μηχανισμών, τα κράτη μέλη θα πρέπει να εγκρίνουν κανόνες για τις κυρώσεις που θα επιβάλλονται σε περίπτωση παράβασης των διατάξεων του παρόντος κανονισμού. Οι εν λόγω κυρώσεις πρέπει να είναι αποτελεσματικές, αναλογικές και αποτρεπτικές.10. Για λόγους απλούστευσης, οι υπάρχουσες διατάξεις σχετικά με το νιτρικό αμμώνιο θα πρέπει να περιληφθούν στον παρόντα κανονισμό και οι παράγραφοι 2 και 3 της καταχώρισης 58 του παραρτήματος XVII του κανονισμού (ΕΚ) αριθ. 1907/2006 του Ευρωπαϊκού Κοινοβουλίου και του Συμβουλίου για την καταχώριση, την αξιολόγηση, την αδειοδότηση και τους περιορισμούς των χημικών προϊόντων (REACH)[12] θα πρέπει να απαλειφθούν.11. Βάσει του παρόντος κανονισμού, σε περίπτωση ύποπτων συναλλαγών, τα δεδομένα προσωπικού χαρακτήρα θα πρέπει να υποβάλλονται σε επεξεργασία και να κοινοποιούνται περαιτέρω σε τρίτα μέρη, ενέργεια που συνεπάγεται σοβαρή προσβολή των θεμελιωδών δικαιωμάτων στην ιδιωτική ζωή και του δικαιώματος προστασίας των δεδομένων προσωπικού χαρακτήρα. Η οδηγία 95/46/ΕΚ του Ευρωπαϊκού Κοινοβουλίου και του Συμβουλίου, της 24ης Οκτωβρίου 1995, για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα και για την ελεύθερη κυκλοφορία των δεδομένων αυτών[13] διέπει την επεξεργασία των δεδομένων προσωπικού χαρακτήρα που διενεργείται στο πλαίσιο του παρόντος κανονισμού. Ως εκ τούτου, θα πρέπει να διασφαλίζεται ότι το θεμελιώδες δικαίωμα προστασίας των δεδομένων προσωπικού χαρακτήρα ατόμων των οποίων τα προσωπικά δεδομένα αποτελούν αντικείμενο επεξεργασίας κατ’ εφαρμογή των διατάξεων του παρόντος κανονισμού προστατεύεται κατά τον δέοντα τρόπο, ιδίως κατά την επεξεργασία στο πλαίσιο της χορήγησης άδειας ή της αναφοράς ύποπτων συναλλαγών.12. Δεδομένου ότι οι τρομοκράτες και οι λοιποί εγκληματίες ενδέχεται να αλλάζουν συχνά τις χημικές ουσίες που χρησιμοποιούν για την κατασκευή εκρηκτικών οικιακής παρασκευής, θα πρέπει να είναι εφικτή η μεταφορά άλλων χημικών ουσιών υπό το καθεστώς του παρόντος κανονισμού, ορισμένες φορές ως επείγουσα ανάγκη.13. Κατά συνέπεια, η Επιτροπή θα πρέπει να έχει την εξουσία να εκδίδει κατ’ εξουσιοδότηση πράξεις σύμφωνα με το άρθρο 290 της συνθήκης για τη λειτουργία της Ευρωπαϊκής Ένωσης όσον αφορά την τροποποίηση των παραρτημάτων του παρόντος κανονισμού.14. Δεδομένου ότι ο στόχος του παρόντος κανονισμού, ήτοι ο περιορισμός της πρόσβασης του ευρέος κοινού σε χημικές ουσίες που μπορούν να χρησιμοποιηθούν για την κατασκευή εκρηκτικών οικιακής παρασκευής δεν μπορεί να επιτευχθεί επαρκώς από τα κράτη μέλη και, κατά συνέπεια, λόγω της κλίμακας της δράσης, μπορεί να επιτευχθεί καλύτερα σε ενωσιακό επίπεδο, η Ευρωπαϊκή Ένωση δύναται να εγκρίνει μέτρα σύμφωνα με την αρχή της επικουρικότητας. Σύμφωνα με την αρχή της αναλογικότητας, ο παρών κανονισμός δεν υπερβαίνει τα αναγκαία όρια για την επίτευξη αυτών των στόχων.15. Ο παρών κανονισμός σέβεται τα θεμελιώδη δικαιώματα και τηρεί τις αρχές που αναγνωρίζονται ιδίως από το Χάρτη των Θεμελιωδών Δικαιωμάτων της Ευρωπαϊκής Ένωσης, και κυρίως την προστασία των δεδομένων προσωπικού χαρακτήρα, την επιχειρηματική ελευθερία, το δικαίωμα ιδιοκτησίας και την


text: αρχή αποφυγής διακρίσεων. Ο παρών κανονισμός πρέπει να εφαρμόζεται από τα κράτη μέλη σε συμμόρφωση με τα ανωτέρω δικαιώματα και αρχές,ΕΞΕΔΩΣΑΝ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1ΑντικείμενοΟ παρών κανονισμός θεσπίζει τους εναρμονισμένους κανόνες σχετικά με τη διάθεση στην αγορά ουσιών ή μειγμάτων που θα μπορούσαν να χρησιμοποιηθούν για παράνομη κατασκευή εκρηκτικών με στόχο τον περιορισμό της διαθεσιμότητάς τους στο ευρύ κοινό.Άρθρο 2Πεδίο εφαρμογής1. Ο παρών κανονισμός ισχύει για τις ουσίες που περιλαμβάνονται στα παραρτήματα και τα μείγματα που περιέχουν τις εν λόγω ουσίες.2. Ο παρών κανονισμός δεν εφαρμόζεται σε:α) προϊόντα, όπως ορίζονται στο άρθρο 3 του κανονισμού (ΕΚ) αριθ. 1907/2006 του Ευρωπαϊκού Κοινοβουλίου και του Συμβουλίου[14]·β) είδη πυροτεχνίας, όπως ορίζονται στην οδηγία 2007/23/ΕΚ του Ευρωπαϊκού Κοινοβουλίου και του Συμβουλίου[15], είδη πυροτεχνίας που προορίζονται για μη εμπορική χρήση, σύμφωνα με το εθνικό δίκαιο, από τις ένοπλες δυνάμεις, την αστυνομία ή τις πυροσβεστικές υπηρεσίες, εξοπλισμό που εμπίπτει στο πεδίο εφαρμογής της οδηγίας 96/98/ΕΚ[16], είδη πυροτεχνίας που προορίζονται για χρήση στην αεροναυπηγική βιομηχανία και καψούλια που έχουν σχεδιασθεί ειδικά για επικρουστικά παιχνίδια·γ) ουσίες που περιλαμβάνονται στα παραρτήματα και μείγματα που περιέχουν τις εν λόγω ουσίες τα οποία χρησιμοποιούνται από τις ένοπλες δυνάμεις ή τις αρχές επιβολής του νόμου.Άρθρο 3ΟρισμοίΓια τους σκοπούς του παρόντος κανονισμού, ισχύουν οι ακόλουθοι ορισμοί:16. ως «διάθεση» νοείται κάθε είδους προμήθεια, επί πληρωμή ή δωρεάν·17. ως «χρήση» νοείται κάθε μεταποίηση, τυποποίηση, αποθήκευση, επεξεργασία, μείξη, παραγωγή προϊόντος ή άλλη χρησιμοποίηση·18. ως «ευρύ κοινό» νοείται κάθε φυσικό πρόσωπο το οποίο ενεργεί για σκοπούς που είναι άσχετοι με την εμπορική, επιχειρηματική ή επαγγελματική δραστηριότητά του·19. ως «ύποπτη συναλλαγή» νοείται κάθε συναλλαγή που αφορά τις ουσίες που περιλαμβάνονται στα παραρτήματα ή τα μείγματα που περιέχουν τις εν λόγω ουσίες, όταν υπάρχουν βάσιμες υποψίες ότι η ουσία ή το μείγμα προορίζεται για την κατασκευή εκρηκτικών οικιακής παρασκευής·20. ως «μη διαβαθμισμένες ουσίες» νοούνται οι ουσίες που αν και δεν περιλαμβάνονται στα παραρτήματα, αναγνωρίζεται ότι έχουν χρησιμοποιηθεί για την κατασκευή εκρηκτικών οικιακής παρασκευής·21. ως «οικονομικός φορέας» νοείται κάθε φυσικό ή νομικό πρόσωπο, φορέας του δημοσίου ή κοινοπραξία αυτών των προσώπων και/ή οργανισμών που παρέχει έργα, προϊόντα ή υπηρεσίες στην αγορά·22. ως «γεωργός» νοείται κάθε φυσικό ή νομικό πρόσωπο ή ομάδα φυσικών ή νομικών προσώπων, ανεξαρτήτως της νομικής ιδιότητας που αποδίδει το εθνικό δίκαιο στην ομάδα και τα μέλη της, του οποίου η εκμετάλλευση βρίσκεται σε έδαφος της Κοινότητας, όπως αναφέρεται στο άρθρο 52 της συνθήκης για τη λειτουργία της Ευρωπαϊκής Ένωσης, και το οποίο ασκεί γεωργική δραστηριότητα·23. ως «γεωργική δραστηριότητα» νοείται η παραγωγή, η εκτροφή ή η καλλιέργεια γεωργικών προϊόντων, συμπεριλαμβανομένων της συγκομιδής, της άμελξης, της αναπαραγωγής και εκτροφής ζώων για γεωργική εκμετάλλευση, ή της διατήρησης της γης σε καλή γεωργική και περιβαλλοντική κατάσταση, όπως ορίζεται στο άρθρο 5 του κανονισμού (ΕΚ) αριθ. 1782/2003 του Συμβουλίου[17].Άρθρο 4Εισαγωγή, διάθεση, κατοχή και χρήση1. Απαγορεύεται η διάθεση, κατοχή ή χρήση των ουσιών που περιλαμβάνονται στο παράρτημα Ι ή μειγμάτων που περιέχουν τις εν λόγω ουσίες από το ευρύ κοινό, εκτός αν η συγκέντρωση της ουσίας στη διαθέσιμη μορφή είναι μικρότερη ή ίση με τα όρια που καθιερώνονται στο παράρτημα Ι.2. Κατά παρέκκλιση


text: από την παράγραφο 1, επιτρέπεται η διάθεση, κατοχή και χρήση από το ευρύ κοινό των ουσιών που περιλαμβάνονται στο παράρτημα Ι ή των μειγμάτων που περιέχουν τις εν λόγω ουσίες, εφόσον το άτομο επιδείξει άδεια απόκτησης της ουσίας ή του μείγματος που την περιέχει, η οποία έχει εκδοθεί από αρμόδια αρχή κράτους μέλους.3. Όταν ένας απλός πολίτης σκοπεύει να εισάγει τις ουσίες που περιλαμβάνονται στο παράρτημα Ι, ή μείγματα που περιέχουν τις εν λόγω ουσίες σε τελωνειακό έδαφος της Ευρωπαϊκής Ένωσης, και η συγκέντρωση της ουσίας ή του μείγματος στη μορφή υπό την οποία εισάγεται είναι υψηλότερη από το όριο που καθιερώνεται στο παράρτημα Ι, το εν λόγω άτομο πρέπει να επιδεικνύει άδεια στο τελωνείο εισόδου, όπως μνημονεύει η παράγραφος 2. Σε περίπτωση αμφιβολίας σχετικά με τη γνησιότητα ή την κανονικότητα της εκδοθείσας άδειας, σύμφωνα με την παράγραφο 2, καθώς και σε περίπτωση που χρειάζονται περαιτέρω πληροφορίες, οι τελωνειακές αρχές επικοινωνούν με τις αρμόδιες αρχές για την έκδοση αδειών τις οποίες έχουν ορίσει τα κράτη μέλη, σύμφωνα με το άρθρο 5.4. Κατά παρέκκλιση από την παράγραφο 1, επιτρέπεται η διάθεση και η κατοχή νιτρικού αμμωνίου και μειγμάτων που περιέχουν νιτρικό αμμώνιο στους γεωργούς για χρήση ως λίπασμα σε γεωργικές δραστηριότητες, σε συγκεντρώσεις που υπερβαίνουν τα όρια που περιλαμβάνονται στο παράρτημα Ι.5. Ο οικονομικός φορέας που διαθέτει μια ουσία ή μείγμα σε κάτοχο άδειας από το ευρύ κοινό, σύμφωνα με την παράγραφο 2, πρέπει να προβαίνει σε εξακρίβωση άδειας και τήρηση αρχείου της συναλλαγής.6. Όταν ένας οικονομικός φορέας σκοπεύει να διαθέσει στο ευρύ κοινό τις ουσίες που περιλαμβάνονται στο παράρτημα Ι, ή μείγματα που περιέχουν τις εν λόγω ουσίες, υπό μορφή της οποίας η συγκέντρωση υπερβαίνει το όριο που καθιερώνεται στο παράρτημα Ι, τότε η συσκευασία φέρει σαφείς ενδείξεις ότι για την αγορά, κατοχή ή χρήση της συγκεκριμένης ουσίας ή μείγματος απαιτείται άδεια, όπως μνημονεύει η παράγραφος 2.Άρθρο 5Άδειες1. Κάθε κράτος μέλος θεσπίζει τους κανόνες που διέπουν τη χορήγηση άδειας που προβλέπεται στο άρθρο 4 παράγραφος 2. Κατά την εξέταση του ζητήματος χορήγησης άδειας, η αρμόδια αρχή του κράτους μέλους λαμβάνει κυρίως υπόψη τη νομιμότητα της προοριζόμενης χρήσης της ουσίας. Η άδεια δεν χορηγείται εάν υπάρχουν βάσιμοι λόγοι που θέτουν υπό αμφισβήτηση τη νομιμότητα της προοριζόμενης χρήσης.2. Η αρμόδια αρχή δύναται είτε να περιορίζει την περίοδο ισχύος της αδείας σε τρία έτη κατ’ ανώτατο όριο ή να υποχρεώνει τον κάτοχο της άδειας να καταδεικνύει κατά διαστήματα όχι μεγαλύτερα των τριών ετών ότι εξακολουθούν να πληρούνται οι προϋποθέσεις υπό τις οποίες χορηγήθηκε η άδεια. Στην άδεια αναφέρονται οι οικείες ουσίες.3. Οι αρμόδιες αρχές δύνανται να ζητούν από τους αιτούντες να καταβάλλουν τέλος για την αίτηση χορήγησης άδειας, το οποίο δεν υπερβαίνει τα έξοδα για την επεξεργασία της αίτησης.4. Η αρμόδια αρχή δύναται να αναστείλει ή να ανακαλέσει την άδεια στην περίπτωση που υπάρχουν βάσιμοι λόγοι ότι δεν πληρούνται πλέον οι προϋποθέσεις υπό τις οποίες χορηγήθηκε η άδεια.5. Ενστάσεις έναντι οποιασδήποτε απόφασης της αρμόδιας αρχής και διαφορές σχετικά με τη συμμόρφωση με τους όρους της άδειας εξετάζονται από τον κατάλληλο φορέα που είναι


text: υπεύθυνος δυνάμει του εθνικού δικαίου.6. Οι άδειες που χορηγούνται από τις αρμόδιες αρχές ενός κράτους μέλους ισχύουν σε όλα τα κράτη μέλη. Η Επιτροπή, έπειτα από διαβούλευση με τη μόνιμη επιτροπή για τις πρόδρομες ουσίες, δύναται να καταρτίζει κατευθυντήριες οδηγίες σχετικά με τις τεχνικές λεπτομέρειες των αδειών με στόχο να συμβάλει στην αμοιβαία αναγνώρισή τους.Άρθρο 6Αναφορά ύποπτων συναλλαγών και κλοπών1. Η αναφορά των ύποπτων συναλλαγών των ουσιών που περιλαμβάνονται στα παραρτήματα ή των μειγμάτων που περιέχουν τις εν λόγω ουσίες πραγματοποιείται σύμφωνα με το παρόν άρθρο.2. Κάθε κράτος μέλος ορίζει ένα εθνικό σημείο επαφής με συγκεκριμένο αριθμό τηλεφώνου και διεύθυνση ηλεκτρονικού ταχυδρομείου όπου θα υποβάλλονται οι αναφορές ύποπτων συναλλαγών.3. Οι οικονομικοί φορείς που έχουν λόγο να πιστεύουν ότι η προτεινόμενη συναλλαγή, η οποία περιλαμβάνει μία ή περισσότερες ουσίες που αναφέρονται στα παραρτήματα ή μείγματα που περιέχουν τις εν λόγω ουσίες, είναι ύποπτη υποβάλλουν αναφορά αμελλητί στο εθνικό σημείο επαφής του κράτους μέλους στο οποίο προτάθηκε η συναλλαγή, στην οποία, εφόσον είναι εφικτό, περιλαμβάνεται η ταυτότητα του πελάτη.4. Οι οικονομικοί φορείς αναφέρουν οποιαδήποτε άλλη ύποπτη συναλλαγή σχετικά με τις μη διαβαθμισμένες ουσίες και μείγματα που περιέχουν τέτοιες ουσίες.5. Οι οικονομικοί φορείς αναφέρουν επίσης σημαντικές κλοπές των ουσιών που περιλαμβάνονται στα παραρτήματα και των μειγμάτων που περιέχουν τις εν λόγω ουσίες στο εθνικό σημείο επαφής του κράτους μέλους στο οποίο έλαβε χώρα η κλοπή.6. Για τη διευκόλυνση της συνεργασίας μεταξύ των αρμόδιων αρχών και των οικονομικών φορέων, ιδίως όσον αφορά τις μη διαβαθμισμένες ουσίες, η Επιτροπή, έπειτα από διαβούλευση με τη μόνιμη επιτροπή για τις πρόδρομες ουσίες, καταρτίζει και επικαιροποιεί κατευθυντήριες οδηγίες ως βοήθημα στην αλυσίδα εφοδιασμού. Οι κατευθυντήριες οδηγίες παρέχουν κυρίως:α) πληροφορίες για τον τρόπο αναγνώρισης και κοινοποίησης ύποπτων συναλλαγών·β) κατάλογο των μη διαβαθμισμένων ουσιών, ο οποίος επικαιροποιείται τακτικά, ώστε η αλυσίδα εφοδιασμού να είναι σε θέση να παρακολουθεί σε εκούσια βάση το εμπόριο των ουσιών αυτών·γ) άλλες πληροφορίες που ενδεχομένως κρίνονται χρήσιμες.7. Οι αρμόδιες αρχές των κρατών μελών διασφαλίζουν ότι οι κατευθυντήριες γραμμές που προβλέπονται στην παράγραφο 6 και ο κατάλογος των μη διαβαθμισμένων ουσιών διανέμονται τακτικά κατά τον τρόπο που θεωρούν ενδεδειγμένο οι αρμόδιες αρχές σύμφωνα με τους στόχους των κατευθυντήριων γραμμών.Άρθρο 7Προστασία δεδομένωνΚάθε κράτος μέλος διασφαλίζει ότι η επεξεργασία των δεδομένων προσωπικού χαρακτήρα που διενεργείται κατ’ εφαρμογή του παρόντος κανονισμού συμμορφώνεται με την οδηγία 95/46/ΕΚ[18]. Ειδικότερα, κάθε κράτος μέλος διασφαλίζει ότι η επεξεργασία δεδομένων προσωπικού χαρακτήρα που απαιτείται για τη χορήγηση άδειας, σύμφωνα με τα άρθρα 4 και 5 του παρόντος κανονισμού και η αναφορά ύποπτων συναλλαγών σύμφωνα με το άρθρο 6 του παρόντος κανονισμού συμμορφώνεται με την οδηγία 95/46/ΕΚ.Άρθρο 8ΚυρώσειςΚάθε κράτος μέλος θεσπίζει κανόνες για τις κυρώσεις που επισύρουν οι παραβάσεις των διατάξεων του παρόντος κανονισμού και λαμβάνει όλα τα αναγκαία μέτρα για τη διασφάλιση της εφαρμογής τους. Οι προβλεπόμενες κυρώσεις πρέπει να είναι αποτελεσματικές, αναλογικές και αποτρεπτικές.Άρθρο 9Τροποποίηση των παραρτημάτωνΗ Επιτροπή, προκειμένου να ανταπεξέλθει στις εξελίξεις της παράνομης χρήσης χημικών ουσιών ως πρόδρομων ουσιών εκρηκτικών υλών, ή με βάση την έρευνα και τη δοκιμή, μπορεί να εκδίδει τροποποιήσεις στα παραρτήματα με πράξεις κατ’ εξουσιοδότηση σύμφωνα με


text: τα άρθρα 10, 11 και 12. Όταν το επιβάλλουν επιτακτικοί λόγοι επείγουσας ανάγκης, ειδικότερα όταν σημειωθεί απότομη μεταβολή στην εκτίμηση του κινδύνου όσον αφορά την παράνομη χρήση χημικών ουσιών για την κατασκευή εκρηκτικών οικιακής παρασκευής, εφαρμόζεται το άρθρο 13.Άρθρο 10Άσκηση της εξουσιοδότησης1. Ανατίθεται στην Επιτροπή η εξουσία να εκδίδει τις κατ’ εξουσιοδότηση πράξεις που αναφέρονται στο άρθρο 9 για αόριστη διάρκεια.2. Η Επιτροπή, μόλις εκδώσει μια κατ’ εξουσιοδότηση πράξη, την κοινοποιεί συγχρόνως στο Ευρωπαϊκό Κοινοβούλιο και στο Συμβούλιο.3. Η εξουσία έκδοσης κατ’ εξουσιοδότηση πράξεων που ανατίθεται στην Επιτροπή υπόκειται στις προϋποθέσεις που καθορίζονται από τα άρθρα 11 και 12.Άρθρο 11Ανάκληση της εξουσιοδότησης1. Η εξουσιοδότηση που αναφέρεται στο άρθρο 9 μπορεί να ανακληθεί ανά πάσα στιγμή από το Ευρωπαϊκό Κοινοβούλιο ή το Συμβούλιο.2. Το όργανο που κίνησε εσωτερική διαδικασία για να αποφασίσει αν πρόκειται να ανακαλέσει την εξουσιοδότηση ενημερώνει τον άλλο νομοθέτη και την Επιτροπή, σε εύλογο χρονικό διάστημα πριν από τη λήψη της τελικής απόφασης, αναφέροντας τις εξουσιοδοτήσεις που ενδέχεται να αποτελέσουν αντικείμενο ανάκλησης, καθώς και τους λόγους της εν λόγω ανάκλησης.3. Η απόφαση ανάκλησης περατώνει την ανάθεση εξουσιών που προσδιορίζονται στην εν λόγω απόφαση. Αρχίζει να ισχύει αμέσως ή σε μεταγενέστερη ημερομηνία την οποία διευκρινίζει. Δεν επηρεάζει την εγκυρότητα των κατ’ εξουσιοδότηση πράξεων που ισχύουν ήδη. Δημοσιεύεται στην Επίσημη Εφημερίδα της Ευρωπαϊκής Ένωσης.Άρθρο 121. Το Ευρωπαϊκό Κοινοβούλιο και το Συμβούλιο δύνανται να διατυπώσουν αντιρρήσεις έναντι της κατ’ εξουσιοδότηση πράξης εντός προθεσμίας δύο μηνών από την ημερομηνία κοινοποίησης. Κατόπιν πρωτοβουλίας του Ευρωπαϊκού Κοινοβουλίου ή του Συμβουλίου, η προθεσμία αυτή μπορεί να παραταθεί κατά ένα μήνα.2. Εάν, κατά τη λήξη αυτής της προθεσμίας, το Ευρωπαϊκό Κοινοβούλιο ή το Συμβούλιο δεν διατύπωσαν αντιρρήσεις έναντι της κατ’ εξουσιοδότηση πράξης, τότε δημοσιεύεται στην Επίσημη Εφημερίδα της Ευρωπαϊκής Ένωσης και αρχίζει να ισχύει την ημερομηνία που η ίδια προβλέπει.3. Η πράξη κατ’ εξουσιοδότηση μπορεί να δημοσιευθεί στην Επίσημη Εφημερίδα της Ευρωπαϊκής Ένωσης και να αρχίσει να ισχύει πριν από τη λήξη της εν λόγω προθεσμίας εφόσον το Ευρωπαϊκό Κοινοβούλιο και το Συμβούλιο ενημερώσουν την Επιτροπή για την πρόθεσή τους να μην εγείρουν αντιρρήσεις.4. Εάν το Ευρωπαϊκό Κοινοβούλιο και το Συμβούλιο διατυπώσουν αντιρρήσεις έναντι της κατ’ εξουσιοδότηση πράξης, η πράξη αυτή δεν τίθεται σε ισχύ. Το όργανο που διατυπώνει αντιρρήσεις έναντι της κατ’ εξουσιοδότηση πράξης εκθέτει τους σχετικούς λόγους.Άρθρο 13Διαδικασία επείγοντος1. Η κατ’ εξουσιοδότηση πράξη που εκδίδεται σύμφωνα με τη διαδικασία επείγοντος τίθεται σε ισχύ αμέσως και εφαρμόζεται εφόσον δεν έχει διατυπωθεί αντίρρηση σύμφωνα με την παράγραφο 2. Η κοινοποίηση της πράξης στο Ευρωπαϊκό Κοινοβούλιο και στο Συμβούλιο εκθέτει τους λόγους για τους οποίους γίνεται χρήση της διαδικασίας επείγοντος.2. Το Ευρωπαϊκό Κοινοβούλιο και το Συμβούλιο δύνανται, εντός προθεσμίας έξι εβδομάδων από την ημερομηνία κοινοποίησης, να προβάλουν αντιρρήσεις έναντι της κατ’ εξουσιοδότηση πράξης. Στην περίπτωση αυτή, η πράξη παύει να εφαρμόζεται. Το όργανο που διατυπώνει αντιρρήσεις έναντι της κατ’ εξουσιοδότηση πράξης εκθέτει τους σχετικούς λόγους.Άρθρο 14Τροποποίηση του παραρτήματος XVII του κανονισμού (ΕΚ) αριθ. 1907/2006Στο παράρτημα XVII του κανονισμού (ΕΚ) αριθ. 1907/2006[19], στην καταχώριση 58 του πίνακα που παρουσιάζει τις ονομασίες ουσιών, των ομάδων ουσιών και των μειγμάτων


text: και τους όρους περιορισμού απαλείφονται οι παράγραφοι 2 και 3 από τη στήλη 2.Άρθρο 15Μεταβατική διάταξηΗ κατοχή και χρήση των ουσιών που περιλαμβάνονται στο παράρτημα Ι ή μειγμάτων αυτών των ουσιών που υπερβαίνουν τα όρια συγκέντρωσης που καθορίζονται στο παράρτημα Ι εξακολουθεί να επιτρέπεται για το ευρύ κοινό για διάστημα έως [ 36 μήνες μετά την έκδοση ]Άρθρο 16ΕπανεξέτασηΟ παρών κανονισμός θα επανεξετασθεί [ 5 έτη μετά την έκδοση ].Άρθρο 17Έναρξη ισχύοςΟ παρών κανονισμός αρχίζει να ισχύει την [ 18 μήνες μετά την έκδοση ].Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.[τόπος], [ημερομηνία]Για το Ευρωπαϊκό Κοινοβούλιο Για το ΣυμβούλιοΟ Πρόεδρος Ο Πρόεδρος[...] [...][pic] |ΠΑΡΑΡΤΗΜΑ 1Ουσίες που δεν διατίθενται στο ευρύ κοινό υπό καθαρή μορφή ή σε μείγματα που τις περιέχουν, εκτός εάν η συγκέντρωσή τους είναι ίση ή μικρότερη με τα ακόλουθα όριαΌνομα της ουσίας και αριθμός ευρετηρίου της Chemical Abstracts Service (CAS RN) | Ελάχιστη ποσότητα | Κωδικός Συνδυασμένης Ονοματολογίας (ΣΟ) για αμιγή προϊόντα καθορισμένης χημικής σύστασης τα οποία πληρούν τις απαιτήσεις της σημείωσης 1 κεφάλαιο 28 ή 29 της ΣΟ, αντιστοίχως {βλ. κανονισμό (ΕΚ) αριθ. 948/2009 της Επιτροπής, της 30ής Σεπτεμβρίου 2009, ΕΕ L 287 της 31.10.2009.} | Κωδικός Συνδυασμένης Ονοματολογίας (ΣΟ) για μείγματα ή παρασκευάσματα χωρίς συστατικά μέρη (π.χ. υδράργυρος, πολύτιμα μέταλλα ή μέταλλα σπανίων γαιών ή ραδιενεργές ουσίες) που θα κατέτασσαν την ουσία υπό άλλο κωδικό ΣΟ {βλ. κανονισμό (ΕΚ) αριθ. 948/2009 της Επιτροπής, της 30ής Σεπτεμβρίου 2009, ΕΕ L 287 της 31.10.2009.} |Υπεροξείδιο του υδρογόνου (CAS RN 7722-84-1) | 12 % w/w | 2847 00 00 | 3824 90 97 |Νιτρομεθάνιο (CAS RN 75-52-5) | 30 % w/w | 2904 20 00 | 3824 90 97 |Νιτρικό οξύ (CAS RN 7697-37-2) | 3 % w/w | 2808 00 00 | 3824 90 97 |Χλωρικό κάλιο (CAS RN 3811-04-9) | 40 % w/w | 2829 19 00 | 3824 90 97 |Υπερχλωρικό κάλιο (CAS RN 7778-74-7) | 40 % w/w | 2829 90 10 | 3824 90 97 |Χλωρικό νάτριο (CAS RN 3811-04-9) | 40 % w/w | 2829 11 00 | 3824 90 97 |Υπερχλωρικό νάτριο (CAS RN 7601-89-0) | 40 % w/w | 2829 90 10 | 3824 90 97 |Νιτρικό αμμώνιο (CAS RN 6484-52-2) | 16 % κατά βάρος σε σχέση με το νιτρικό αμμώνιο | 3102 30 90 (σε υδατικό διάλυμα) 3102 30 90 (άλλο) | 3824 90 97 |ΠΑΡΑΡΤΗΜΑ IIΟυσίες υπό καθαρή μορφή ή σε μείγματα για τις οποίες αναφέρονται οι ύποπτες συναλλαγές.Όνομα της ουσίας και αριθμός ευρετηρίου της Chemical Abstracts Service (CAS RN) | Κωδικός Συνδυασμένης Ονοματολογίας (ΣΟ) για αμιγή προϊόντα καθορισμένης χημικής σύστασης τα οποία πληρούν τις απαιτήσεις του κεφαλαίου 28 σημείωση 1, του κεφαλαίου 29 σημείωση 1 ή του κεφαλαίου 31 σημείωση 1 στοιχείο β) της ΣΟ, αντιστοίχως {βλ. κανονισμό (ΕΚ) αριθ. 948/2009 της Επιτροπής, της 30ής Σεπτεμβρίου 2009, ΕΕ L 287 της 31.10.2009.} | Κωδικός Συνδυασμένης Ονοματολογίας (ΣΟ) για μείγματα ή παρασκευάσματα χωρίς συστατικά μέρη (π.χ. υδράργυρος, πολύτιμα μέταλλα ή μέταλλα σπανίων γαιών ή ραδιενεργές ουσίες) που


text: θα κατέτασσαν την ουσία υπό άλλο κωδικό ΣΟ {βλ. κανονισμό (ΕΚ) αριθ. 948/2009 της Επιτροπής, της 30ής Σεπτεμβρίου 2009, ΕΕ L 287 της 31.10.2009.} |Εξαμίνη (CAS RN 100-97-00) | 2921 29 00 | 3824 90 97 |Θειικό οξύ (CAS RN 7664-93-9) | 2807 00 10 | 3824 90 97 |Ακετόνη (CAS RN 67-64-1) | 2914 11 00 | 3824 90 97 |Νιτρικό κάλιο (CAS RN 7757-79-1) | 2834 21 00 | 3824 90 97 |Νιτρικό νάτριο (CAS RN 7631-99-4) | 3102 50 10 (φυσικό) 3102 50 90 (μη φυσικό) | 3824 90 97 3824 90 97 |Νιτρικό ασβέστιο (CAS RN 10124-37-5) | 2834 29 80 | 3824 90 97 |Νιτρικό άλας ασβέστιο-αμμωνίου (CAS RN 15245-12-2) | 3102 60 00 | 3824 90 97 |[1] ΕΕ L 396 της 30.12.2006, σ. 1.[2] Όπως τροποποιήθηκε με τον κανονισμό (ΕΚ) αριθ. 552/2009 της Επιτροπής, ΕΕ L 164 της 26.06.2009, σ. 7.[3] ΕΕ L 230 της 19.8.1991, σ. 1.[4] 14469/3/05 REV 3.[5] 8109/08[6] ΕΕ C 115 της 4.5.2010, σ. 1.[7] ΕΕ L 281 της 23.11.1995, σ. 31.[8] ΕΕ C [...], [...], σ. [...].[9] ΕΕ C [...], [...], σ. [...].[10] Γνώμη από .....ΕΕ C .....[11] 8311/08[12] ΕΕ L 396 της 30.12.2006, σ. 1.[13] ΕΕ L 281 της 23.11.1995, σ. 31.[14] ΕΕ L 396 της 30.12.2006.[15] ΕΕ L 154 της 14.06. 2007[16] ΕΕ L 46 της 17.2.1997.[17] ΕΕ L 270 της 21.10.2003.[18] ΕΕ L 281 της 23.11.1995, σ. 31.[19] ΕΕ L 396 της 30.12.2006.


text:
 Σημαντική ανακοίνωση νομικού περιεχομένου
 |
 52007PC0559
 Πρόταση Απόφαση του Ευρωπαϊκου Κοινοβουλίου και του Συμβουλίου για την τροποποίηση της οδηγίας 76/769/ΕΟΚ όσον αφορά τους περιορισμούς κυκλοφορίας στην αγορά και χρήσης μερικών επικίνδυνων ουσιών και παρασκευασμάτων, 2-(2-μεθοξυαιθοξυ)αιθανόλης, 2-(2-βουτοξυαιθοξυ)αιθανόλης, διισοκυανικού μεθυλενοδιφαινυλίου, κυκλοεξανίου και νιτρικού αμμωνίου (τροποποίηση της οδηγίας 76/769/ΕΟΚ του Συμβουλίου) {SEC(2007) 1237} {SEC(2007) 1238} /* COM/2007/0559 τελικό - COD 2007/0200 */
 Βρυξέλλες, 2.10.2007COM(2007) 559 τελικό2007/0200 (COD)ΠρότασηΑΠΟΦΑΣΗΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥγια την τροποποίηση της οδηγίας 76/769/ΕΟΚ όσον αφορά τους περιορισμούς κυκλοφορίας στην αγορά και χρήσης μερικών επικίνδυνων ουσιών και παρασκευασμάτων, 2-(2-μεθοξυαιθοξυ)αιθανόλης, 2-(2-βουτοξυαιθοξυ)αιθανόλης, διισοκυανικού μεθυλενοδιφαινυλίου, κυκλοεξανίου και νιτρικού αμμωνίου (τροποποίηση της οδηγίας 76/769/ΕΟΚ του Συμβουλίου)(υποβληθείσα από την Επιτροπή){SEC(2007) 1237}{SEC(2007) 1238} ΑΙΤΙΟΛΟΓΙΚΗ ΕΚΘΕΣΗ1. ΠΛΑΙΣΙΟ ΤΗΣ ΠΡΟΤΑΣΗΣΗ οδηγία 76/769/EΟΚ του Συμβουλίου, της 27ης Ιουλίου 1976, περί προσεγγίσεως των νομοθετικών, κανονιστικών και διοικητικών διατάξεων των κρατών μελών που αφορούν περιορισμούς κυκλοφορίας στην αγορά και χρήσεως μερικών επικίνδυνων ουσιών και παρασκευασμάτων θεσπίζει ένα πλαίσιο για εναρμονισμένους κανόνες σε ολόκληρη την Ευρωπαϊκή Ένωση σχετικά με την κυκλοφορία στην αγορά και τη χρήση των επικίνδυνων ουσιών και παρασκευασμάτων.Η οδηγία 76/769/ΕΟΚ χρησιμοποιείται για τη διαχείριση των κινδύνων που παρουσιάζουν οι επικίνδυνες ουσίες για την ανθρώπινη υγεία και το περιβάλλον. Οι επικίνδυνες ουσίες και τα παρασκευάσματα που αναφέρονται στο παράρτημα I της οδηγίας 76/769/EΟΚ μπορούν να κυκλοφορούν στην αγορά και να χρησιμοποιούνται μόνον υπό συγκεκριμένες συνθήκες.Προτείνεται η διαχείριση των κινδύνων από τις ακόλουθες πέντε ουσίες, μέσω την συμπερίληψής τους στο παράρτημα I της οδηγίας 76/769/EΟΚ:- 2-(2-μεθοξυαιθοξυ)αιθανόλη (DEGME)- 2-(2-βουτοξυαιθοξυ)αιθανόλη (DEGBE)- διισοκυανικό μεθυλενοδιφαινύλιο·(MDI)- κυκλοεξάνιο- νιτρικό αμμώνιο (ΑΝ).Στο πλαίσιο του κανονισμού (ΕΟΚ) αριθ. 793/93, της 23ης Μαρτίου 1993, για την αξιολόγηση και τον έλεγχο των κινδύνων από τις υπάρχουσες ουσίες έχουν πραγματοποιηθεί εκτιμήσεις κινδύνου για τις ουσίες DEGME, DEGBE, MDI και κυκλοεξάνιο. Από τις εκτιμήσεις κινδύνου εντοπίστηκαν κίνδυνοι για την υγεία των καταναλωτών που χρησιμοποιούν παρασκευάσματα τα οποία περιέχουν τις εν λόγω τέσσερις ουσίες. Στις συστάσεις 1999/721/EΚ[1] και 2007/xxx/EΚ[2] της Επιτροπής, που εκδόθηκαν στο πλαίσιο του κανονισμού (EΟΚ) αριθ. 793/93, συνιστάται η επιβολή περιορισμών στην κυκλοφορία στην αγορά και στη χρήση, σε κοινοτικό επίπεδο, βάσει της οδηγίας 76/769/EΟΚ του Συμβουλίου, ως η καταλληλότερη στρατηγική για τον περιορισμό των κινδύνων για τους καταναλωτές.Το νιτρικό αμμώνιο είναι μια ουσία που μπορεί να δράσει ως οξειδωτικός παράγοντας και ο κίνδυνος οφείλεται στην πιθανότητα έκρηξής του όταν αναμειχθεί με ορισμένες άλλες ουσίες. Το νιτρικό αμμώνιο χρησιμοποιείται ευρέως στην ΕΕ ως λίπασμα και τα λιπάσματα νιτρικού αμμωνίου πρέπει να πληρούν ορισμένα ελάχιστα πρότυπα ασφάλειας πριν κυκλοφορήσουν στην αγορά.1.1. Εισαγωγή στις χημικές ουσίες (χημικές ιδιότητες και χρήσεις)1.1.1. 2-(2-μεθοξυαιθοξυ)αιθανόλη (DEGME)Η 2-(2-μεθοξυαιθοξυ)αιθανόλη (DEGME) ανήκει στην ομάδα των γλυκολαιθερών, που χρησιμοποιούνται κυρίως ως συνδιαλύτες σε μεγάλη ποικιλία εφαρμογών. Η ουσία ταυτοποιείται με τον αριθμό CAS 111-77-3 και τον αριθμό EINECS 203-906-6.Η ουσία DEGME χρησιμοποιείται κυρίως ως αντιψυκτικό στο καύσιμο αεριωθούμενων αεροπλάνων. Η DEGME χρησιμοποιείται επίσης ως χημικό ενδιάμεσο, ως βασικό χημικό συστατικό (διαλύτης επεξεργασίας) και ως διαλύτης σε χρώματα και βερνίκια, σε αποξεστικά χρωμάτων, σε προϊόντα καθαρισμού, σε γαλακτώματα αυτοστίλβωσης, σε στεγανωτικά πατωμάτων, σε υγρά υαλοκαθαριστήρων, σε προϊόντα καθαρισμού του δέρματος (σαπούνι) και σε προϊόντα περιποίησης του δέρματος[3].1.1.2. 2-(2-βουτοξυαιθοξυ)αιθανόλη (DEGBE)Η 2-(2-βουτοξυαιθοξυ)αιθανόλη


text: (DEGBE) ανήκει στην ομάδα των γλυκολαιθερών, που χρησιμοποιούνται κυρίως ως συνδιαλύτες σε μεγάλη ποικιλία εφαρμογών. Η ουσία ταυτοποιείται με τον αριθμό CAS 112-34-5 και τον αριθμό EINECS 203-961-6.Η ουσία DEGBE χρησιμοποιείται σε χρώματα, βαφές, μελάνια, απορρυπαντικά και προϊόντα καθαρισμού. Η κύρια λειτουργία αυτού του παράγοντα είναι η διάλυση διαφόρων συστατικών μειγμάτων σε υδατικά και μη υδατικά συστήματα[4].1.1.3. Διισοκυανικό μεθυλενοδιφαινύλιο·(MDI)Το διισοκυανικό μεθυλενοδιφαινύλιο (MDI) αναφέρεται σε έναν αριθμό ισομερικών ενώσεων με χημικό τύπο C15H10N2O2. Το υλικό που ορίζεται με τον αριθμό EINECS 247-714-0 και τον αριθμό CAS 26447-40-5, περικλείει όλα τα ισομερή μείγματα καθώς και όλα τα συγκεκριμένα ισομερή, ακόμη και αν τα εν λόγω ισομερή έχουν συγκεκριμένους αριθμούς CAS ή EINECS.Η ουσία MDI χρησιμοποιείται κυρίως στη βιομηχανική παραγωγή σκληρών αφρών πολυουρεθάνης που χρησιμοποιούνται σε παγκόσμια κλίμακα. Πολλές άλλες χρήσεις απαντώνται στους εξής τομείς: χρώματα και επιστρώσεις, κόλλες, στεγανωτικά (συμπεριλαμβανομένων των στεγανοποιητικών υλικών που είναι ανθεκτικά στις καιρικές συνθήκες), ελαστομερή και υποδήματα. Χρησιμοποιείται επίσης στην παραγωγή μοριοσανίδων (για τη συγκόλληση του ξύλου) και πυρήνων εκμαγείων για χύτευση[5].1.1.4. ΚυκλοεξάνιοΤο κυκλοεξάνιο είναι ένα κυκλικό αλκάνιο με χημικό τύπο C6H12. Η ουσία ταυτοποιείται με τον αριθμό CAS 110-82-7 και τον αριθμό EINECS 203-806-2.Χρησιμοποιείται ως διαλύτης κυρίως στις κόλλες (κυκλοεξάνιο σε συνδυασμό με άλλους διαλύτες). Πρόκειται κυρίως για κόλλες με βάση το «νεοπρένιο» (πολυχλωροπρένιο) που χρησιμοποιούνται στη βιομηχανία κατεργασίας δερμάτων (υποδήματα), στον κατασκευαστικό κλάδο (επιστρώσεις δαπέδων) και στη βιομηχανία εξοπλισμού αυτοκινήτων. Τα προϊόντα κόλλας με κυκλοεξάνιο χρησιμοποιούνται κυρίως από βιοτέχνες αλλά και από το ευρύ κοινό στα νοικοκυριά και σε προϊόντα για μαστορέματα[6].1.1.5. Νιτρικό αμμώνιο (ΑΝ)Το νιτρικό αμμώνιο , χημικός τύπος NH4NO3, έχει αριθμό CAS 6484-52-2 και αριθμό EINECS 229-347-8. Παρ’ ότι δεν είναι επίσημα ταξινομημένο ως οξειδωτική ουσία, μπορεί να έχει ισχυρές οξειδωτικές ιδιότητες υπό ορισμένες συνθήκες.Το νιτρικό αμμώνιο χρησιμοποιείται ευρέως σε ολόκληρη την ΕΕ ως λίπασμα, αλλά ταυτόχρονα αποτελεί το κύριο συστατικό της εκρηκτικής ύλης με την εμπορική ονομασία ANFO (μείγμα νιτρικού αμμωνίου με πετρέλαιο). Το νιτρικό αμμώνιο χρησιμοποιείται στα λιπάσματα είτε αυτούσιο, είτε αναμεμειγμένο με άλλες θρεπτικές ουσίες. Στην ορολογία της βιομηχανίας λιπασμάτων, αυτές οι δύο κατηγορίες αναφέρονται ως απλά και σύνθετα λιπάσματα, ενώ στην αντίστοιχη ορολογία της χημικής νομοθεσίας αναφέρονται ως ουσίες και παρασκευάσματα. Τα λιπάσματα με περιεκτικότητα σε άζωτο άνω του 28% είναι γνωστά ως λιπάσματα νιτρικού αμμωνίου με υψηλή περιεκτικότητα σε άζωτο.1.2. Εκτίμηση κινδύνου και μέτρα διαχείρισης του κινδύνου1.2.1. 2-(2-μεθοξυαιθοξυ)αιθανόλη (DEGME)Το συμπέρασμα της εκτίμησης κινδύνου που διενεργήθηκε από τις Κάτω Χώρες, σύμφωνα με τον κανονισμό (ΕΟΚ) αριθ. 793/93 του Συμβουλίου, ήταν ότι είναι αναγκαίο να περιοριστούν οι κίνδυνοι για την ανθρώπινη υγεία (για τους εργαζομένους και τους καταναλωτές). Αναμένεται να υπάρξει κίνδυνος για την υγεία των καταναλωτών κατά τη χρήση της DEGME σε χρώματα ή σε αποξεστικά χρωμάτων.Η έκθεση εκτίμησης κινδύνου υποβλήθηκε στην Επιστημονική Επιτροπή για την Τοξικότητα, την Οικοτοξικότητα και το Περιβάλλον (Scientific Committee on Toxicity, Ecotoxicity and the Environment - CSTEE), η οποία εξέδωσε τη γνώμη της κατά την 6η συνεδρίαση ολομέλειας την 27η Νοεμβρίου 1998[7]. Με εξαίρεση τις γενικές παρατηρήσεις όσον αφορά τις τιμές αναφοράς για την επαγγελματική έκθεση, που δεν έγιναν ομόφωνα δεκτές από τη CSTEE,


text: η ποιότητα της έκθεσης εκτίμησης κινδύνου κρίθηκε καλή.Η σύσταση 1999/721/EΚ της Επιτροπής[8], περιελάμβανε μια στρατηγική για τον περιορισμό των κινδύνων για τους καταναλωτές, με σκοπό την πρόληψη της έκθεσης διά του δέρματος στη DEGME σε χρώματα και σε αποξεστικά χρωμάτων. Για τους εργαζομένους, κρίθηκε ότι η ήδη ισχύουσα νομοθεσία με βάση την οδηγία 98/24/EΚ του Συμβουλίου[9] παρέχει επαρκή προστασία κατά των κινδύνων της DEGME.Σύμφωνα με μια έρευνα που διεξήχθη από το ευρωπαϊκό συμβούλιο βιομηχανιών βαφών, μελάνης τυπογραφείου και καλλιτεχνικών χρωμάτων (CEPE) το 2000, η χρήση της DEGME σε χρώματα που πωλούνται στο ευρύ κοινό ήταν αμελητέα. Το CEPE είχε συστήσει στις επιχειρήσεις-μέλη του να αντικαταστήσουν τη DEGME με εναλλακτικές ουσίες σε όλα τα χρώματα που πωλούνται στους καταναλωτές και να μην χρησιμοποιούν στο εξής σκοπίμως τη DEGME στα χρώματα που προορίζονται για τους καταναλωτές.Το Δεκέμβριο του 2006 η Επιτροπή επικοινώνησε με τους ευρωπαίους κατασκευαστές αποξεστικών χρωμάτων, οι οποίοι επιβεβαίωσαν ότι έχουν σταματήσει να πωλούν DEGME για χρήση από τους καταναλωτές.1.2.2. 2-(2-βουτοξυαιθοξυ)αιθανόλη (DEGBE)Το συμπέρασμα της εκτίμησης κινδύνου που διενεργήθηκε από τις Κάτω Χώρες, σύμφωνα με τον κανονισμό (ΕΟΚ) αριθ. 793/93 του Συμβουλίου, ήταν ότι είναι αναγκαίο να περιοριστούν οι κίνδυνοι για την ανθρώπινη υγεία (για τους εργαζομένους και τους καταναλωτές). Τα συμπεράσματα ως προς την ανάγκη περιορισμού του κινδύνου για τους καταναλωτές βασίζονταν στους κινδύνους από τη χρήση της DEGBE για εφαρμογή χρωμάτων με ψεκασμό.Η έκθεση εκτίμησης κινδύνου υποβλήθηκε στην Επιστημονική Επιτροπή για την Τοξικότητα, την Οικοτοξικότητα και το Περιβάλλον (CSTEE), η οποία εξέδωσε τη γνώμη της κατά την 6η συνεδρίαση ολομέλειας την 27η Νοεμβρίου 1998[10]. Με εξαίρεση τις γενικές παρατηρήσεις όσον αφορά τις τιμές αναφοράς για την επαγγελματική έκθεση, που δεν έγιναν ομόφωνα δεκτές από τη CSTEE, η ποιότητα της έκθεσης εκτίμησης κινδύνου κρίθηκε καλή.Η σύσταση 1999/721/EΚ της Επιτροπής καθορίζει μια στρατηγική για τον περιορισμό των κινδύνων για τη DEGBE[11]. Η στρατηγική συνιστά να μην διατίθενται στους καταναλωτές χρώματα που περιέχουν DEGBE και προορίζονται για εφαρμογή με ψεκασμό. Επιπροσθέτως, τα χρώματα που περιέχουν DEGBE και κυκλοφορούν στην αγορά για διάθεση στο ευρύ κοινό πρέπει να αναφέρουν ρητά ότι απαγορεύεται η χρήση τους με ψεκασμό. Για τους εργαζομένους, η ήδη ισχύουσα νομοθεσία με βάση την οδηγία 98/24/EΚ του Συμβουλίου της 7ης Απριλίου 1998 θεωρείται ότι παρέχει επαρκή προστασία κατά του κινδύνου από τη DEGBE.Τον Οκτώβριο του 2001 η Επιτροπή διεξήγαγε μελέτη με θέμα τα πλεονεκτήματα και τα μειονεκτήματα της θέσπισης κοινοτικών περιορισμών για την κυκλοφορία στην αγορά και τη χρήση της DEGBE. Η μελέτη εξέταζε τα οφέλη που συνδέονται με τους πιθανούς περιορισμούς και τα προβλήματα (οικονομικά ή άλλα), την καταλληλότητα των χημικών υποκαταστάτων και τις επιπτώσεις για τις μικρές και μεσαίες επιχειρήσεις. Στο πλαίσιο της μελέτης εξετάστηκαν ορισμένα πιθανά μέτρα περιορισμού του κινδύνου που θα μπορούσαν να ληφθούν, όπως η θέσπιση απαγόρευσης των παρασκευασμάτων που περιέχουν DEGBE στα χρώματα ψεκασμού ή πρόσθετων απαιτήσεων επισήμανσης. Η επιβολή ανώτατου ορίου της επιτρεπόμενης συγκέντρωσης DEGBE στα χρώματα κρίθηκε σκόπιμο μέτρο για την εξάλειψη των κινδύνων για τους καταναλωτές κατά την εφαρμογή χρωμάτων με ψεκασμό.Το Φεβρουάριο του 2007, μετά τη συζήτηση της ομάδας εργασίας


text: των αρμόδιων αρχών για την εφαρμογή της οδηγίας 76/769/EΟΚ (ομάδα εργασίας για τους περιορισμούς), η ένωση παραγωγών οξυγονούχων διαλυτών (OSPA) παρείχε νέες πληροφορίες σχετικά με την τοξικότητα και την έκθεση στη DEGBE[12]. Οι εν λόγω πληροφορίες αξιολογήθηκαν από τον εισηγητή της εκτίμησης κινδύνου για την ΕΕ – τις Κάτω Χώρες. Χρησιμοποιώντας τις πληροφορίες από μια μελέτη για το πόσιμο νερό, οι επιπτώσεις για τους πνεύμονες που διαπιστώθηκαν σε μια μελέτη εισπνοής αξιολογήθηκαν ως τοπικές και οξείες και όχι ως συστημικές και, με βάση συντηρητικές υποθέσεις ως προς το αναπνεύσιμο κλάσμα και την κατανομή μεγέθους των σωματιδίων των αεροζόλ, εξήχθη το συμπέρασμα ότι το ασφαλές όριο συγκέντρωσης της DEGBE στα χρώματα ψεκασμού είναι 3%. Παρόμοια εκτίμηση διενεργήθηκε και για άλλα χρώματα που περιέχουν DEGBE και η έκθεση σε ατμούς DEGBE από επιφάνειες που βάφονται με πινέλο ή ρολό δεν παρουσίαζε ανησυχίες ως προς την τοξικότητα. Επομένως, από την εφαρμογή με πινέλο και ρολό δεν εντοπίστηκαν κίνδυνοι.1.2.3. Διισοκυανικό μεθυλενοδιφαινύλιο·(MDI)Το συμπέρασμα της εκτίμησης κινδύνου που διενεργήθηκε από το Βέλγιο, σύμφωνα με τον κανονισμό (ΕΟΚ) αριθ. 793/93 του Συμβουλίου, ήταν ότι είναι αναγκαίο να περιοριστούν οι κίνδυνοι για την ανθρώπινη υγεία (για τους εργαζομένους και τους καταναλωτές).Η έκθεση εκτίμησης κινδύνου υποβλήθηκε στην Επιστημονική Επιτροπή για την Τοξικότητα, την Οικοτοξικότητα και το Περιβάλλον (CSTEE), η οποία εξέδωσε τη γνώμη της κατά την 41η συνεδρίαση ολομέλειας την 8η Ιανουαρίου 2004[13]. Η CSTEE επιβεβαίωσε τα συμπεράσματα της εκτίμησης κινδύνου.Το Νοέμβριο του 2004 η ECOLAS κατάρτισε μια στρατηγική περιορισμού του κινδύνου του MDI για την ανθρώπινη υγεία εξ ονόματος του βέλγου εισηγητή. Tα συμπεράσματα της μελέτης αυτής συνιστούσαν τη χρήση ατομικού εξοπλισμού προστασίας και την παροχή επαρκών οδηγιών για τα παρασκευάσματα που περιέχουν MDI και πωλούνται στο ευρύ κοινό.Τον Ιούνιο του 2006 διενεργήθηκε μια μελέτη από τη BIPRO, εξ ονόματος του βέλγου εισηγητή, σχετικά με τα υπέρ και τα κατά διαφόρων πιθανών μέτρων για τον περιορισμό της κυκλοφορίας στην αγορά και της χρήσης του MDI. Τα συμπεράσματα αυτής της μελέτης συνιστούσαν τον περιορισμό της κυκλοφορίας στην αγορά και της χρήσης των παρασκευασμάτων που περιέχουν ΜDΙ και πωλούνται στο ευρύ κοινό ώστε να πωλούνται μόνον εκείνα που συνοδεύονται από επαρκή ατομικό εξοπλισμό προστασίας και πρόσθετες οδηγίες χειρισμού και χρήσης.Στη σύσταση 2007/xxx/EΚ της Επιτροπής καθορίζεται μια στρατηγική για τον περιορισμό των κινδύνων για το MDI[14]. Στη στρατηγική αυτή κρίνεται αναγκαία η επιβολή περιορισμών στην κυκλοφορία στην αγορά και στη χρήση της MDI στα καταναλωτικά προϊόντα. Για τους εργαζομένους, η στρατηγική συνιστά να οριστούν σε κοινοτικό επίπεδο οριακές τιμές επαγγελματικής έκθεσης για τη MDI σύμφωνα με την οδηγία 98/24/EΚ του Συμβουλίου.1.2.4. ΚυκλοεξάνιοΤο συμπέρασμα της εκτίμησης κινδύνου που διενεργήθηκε από τη Γαλλία, σύμφωνα με τον κανονισμό (ΕΟΚ) αριθ. 793/93 του Συμβουλίου, ήταν ότι είναι αναγκαίο να περιοριστούν οι κίνδυνοι για την ανθρώπινη υγεία (για τους εργαζομένους και τους καταναλωτές) που συνεπάγεται η έκθεση λόγω της χρήσης κόλλας που περιέχει κυκλοεξάνιο. Οι κόλλες που περιέχουν κυκλοεξάνιο θεωρείται ότι χρησιμοποιούνται κυρίως από τους καταναλωτές και η εκτίμηση κινδύνου επικεντρώθηκε ιδίως στις εφαρμογές τοποθέτησης ταπήτων κατά τις οποίες η έκθεση θεωρείται υψηλότερη.Η έκθεση εκτίμησης κινδύνου


text: υποβλήθηκε στην Επιστημονική Επιτροπή για την Τοξικότητα, την Οικοτοξικότητα και το Περιβάλλον (CSTEE), η οποία εξέδωσε τη γνώμη της κατά την 29η συνεδρίαση ολομέλειας την 9η Ιανουαρίου 2002[15]. Η CSTEE επιβεβαίωσε τα συμπεράσματα της εκτίμησης κινδύνου.Στη σύσταση 2007/xxx/EΚ της Επιτροπής[16] καθορίζεται μια στρατηγική για τον περιορισμό των κινδύνων για τους καταναλωτές και συνιστάται η επιβολή περιορισμών στην κυκλοφορία στην αγορά και στη χρήση του κυκλοεξανίου στις κόλλες με βάση το νεοπρένιο που προορίζονται για χρήση από τους καταναλωτές. Για τους εργαζομένους, η ισχύουσα νομοθεσία με βάση την οδηγία 98/24/EΚ του Συμβουλίου της 7ης Απριλίου 1998 θεωρείται ότι παρέχει επαρκή προστασία κατά των κινδύνων από το κυκλοεξάνιο στις βιομηχανικές χρήσεις.1.2.5. Νιτρικό αμμώνιο (ΑΝ)Πιθανότητα ακούσιας έκρηξης των λιπασμάτων που περιέχουν ΑΝ υπάρχει μόνον αν το περιεχόμενο, ή ακριβέστερα η συνολική περιεκτικότητα σε άζωτο, υπερβαίνει μια κρίσιμη τιμή. Ως τέτοια λιπάσματα με υψηλή περιεκτικότητα σε ΑΝ ορίζονται, βάσει του κανονισμού (EΚ) αριθ. 2003/2003 για τα λιπάσματα, όσα περιέχουν άνω του 28% κατά μάζα αζώτου σε σχέση με το νιτρικό αμμώνιο. Για τα λιπάσματα με βάση το νιτρικό αμμώνιο που περιέχουν άζωτο σε ποσοστό μικρότερο του 28% δεν θεωρείται ότι υπάρχει κίνδυνος έκρηξης υπό κανονικές συνθήκες χειρισμού και χρήσης.Τα λιπάσματα με υψηλή περιεκτικότητα σε νιτρικό αμμώνιο, για να κυκλοφορούν ελεύθερα στην εσωτερική αγορά, πρέπει να έχουν υποβληθεί με επιτυχία σε δοκιμή εκρηκτικότητας όπως προβλέπεται στον κανονισμό (ΕΚ) αριθ. 2003/2003. Πρέπει επίσης να πληρούν ορισμένες τεχνικές απαιτήσεις ως προς το πορώδες, το μέγεθος των σωματιδίων, το pH και την περιεκτικότητα σε προσμείξεις.Ωστόσο, ο κανονισμός (EΚ) αριθ. 2003/2003 εφαρμόζεται μόνο για τα λιπάσματα που εμπίπτουν στο πεδίο εφαρμογής του και κυκλοφορούν στην αγορά με την ένδειξη «λίπασμα ΕΚ» και επομένως δεν μπορεί να χρησιμοποιηθεί για την επιβολή μέτρων σε λιπάσματα που δεν προέρχονται από την ΕΚ. Οι παραγωγοί λιπασμάτων εκτός της ΕΚ συμμορφώνονται με τον κανονισμό σε προαιρετική βάση.Για τα λιπάσματα που προορίζονται για πώληση μόνο σε ένα κράτος μέλος, οι παραγωγοί μπορούν να επιλέξουν τη συμμόρφωση μόνο ως προς τις απαιτήσεις που ισχύουν σε εθνικό επίπεδο. Επομένως, τα λιπάσματα αυτά ενδέχεται να μην πληρούν τις απαιτήσεις ασφάλειας που ισχύουν σε ευρωπαϊκό επίπεδο. Για να εξασφαλίζεται ενιαίο επίπεδο ασφάλειας στην ΕΕ, όλα τα λιπάσματα νιτρικού αμμωνίου πρέπει να πληρούν τις ίδιες απαιτήσεις ασφάλειας.Πέραν του κινδύνου έκρηξης υπό κανονικές συνθήκες χειρισμού και χρήσης στη γεωργία, τα λιπάσματα ΑΝ έχουν χρησιμοποιηθεί και από τρομοκράτες για παρασκευή εκρηκτικών. Για να καταστεί δυσκολότερη η προμήθεια λιπασμάτων ΑΝ υψηλής περιεκτικότητας σε άζωτο για παράνομους σκοπούς, η περιεκτικότητα σε άζωτο των λιπασμάτων που πωλούνται στο ευρύ κοινό πρέπει να περιοριστεί στο χαμηλότερο όριο του 20%.1.3. Προσδοκώμενα αποτελέσματα της κοινοτικής νομοθεσίαςΛόγω του γεγονότος ότι είναι αναγκαίο να περιοριστούν οι κίνδυνοι για τους καταναλωτές και ιδιαίτερα να εξασφαλιστεί επαρκής προστασία κατά τη χρήση για μαστορέματα, πρέπει να εφαρμοστούν ορισμένοι περιορισμοί για τα παρασκευάσματα που περιέχουν DEGME, DEGBE, MDI ή κυκλοεξάνιο και κυκλοφορούν στην αγορά προς πώληση στο ευρύ κοινό.Η παρούσα απόφαση θα τροποποιήσει το παράρτημα I της οδηγίας 76/769/EΟΚ μέσω της προσθήκης των ακόλουθων χημικών ουσιών: DEGME, DEGBE, MDI και κυκλοεξάνιο. Η κυκλοφορία στην


text: αγορά, προς πώληση στο ευρύ κοινό, παρασκευασμάτων που περιέχουν τις ουσίες αυτές θα περιορίζεται για ορισμένες εφαρμογές.Βάσει των διατάξεων της παρούσας απόφασης πρέπει να εφαρμοστούν κατάλληλα μέτρα, όπως επιβολή μέγιστης συγκέντρωσης της ουσίας (π.χ. για τις ουσίες DEGME και DEGBE), μείωση του μεγέθους της συσκευασίας (π.χ. για το κυκλοεξάνιο), υποχρεωτική πώληση γαντιών μαζί με το προϊόν (π.χ. για το MDI) και πρόσθετες οδηγίες χρήσης του προϊόντος (π.χ. για τις ουσίες DEGBE, MDI, κυκλοεξάνιο), ώστε να περιοριστούν οι δυνητικοί κίνδυνοι για τους καταναλωτές κατά τη χρήση παρασκευασμάτων που περιέχουν τις εν λόγω ουσίες.Για να εξασφαλίζεται ενιαίο επίπεδο ασφάλειας για τους αγρότες και τους διανομείς στην ΕΕ για όλα τα λιπάσματα νιτρικού αμμωνίου, και για να περιοριστεί η πρόσβαση στα λιπάσματα υψηλής περιεκτικότητας σε άζωτο μόνο στους επαγγελματίες γεωργούς, το παράρτημα I της οδηγίας 76/769/EΟΚ πρέπει επίσης να τροποποιηθεί προκειμένου να ισχύσουν οι ίδιες απαιτήσεις ασφάλειας για όλα τα λιπάσματα νιτρικού αμμωνίου που κυκλοφορούν στην αγορά της ΕΕ και για να περιοριστεί η περιεκτικότητα σε άζωτο των λιπασμάτων νιτρικού αμμωνίου που πωλούνται στο ευρύ κοινό.2. ΑΠΟΤΕΛΕΣΜΑΤΑ ΤΩΝ ΔΙΑΒΟΥΛΕΥΣΕΩΝ ΜΕ ΤΑ ΕΝΔΙΑΦΕΡΟΜΕΝΑ ΜΕΡΗ ΚΑΙ ΕΚΤΙΜΗΣΕΙΣ ΕΠΙΠΤΩΣΕΩΝ2.1. ΔιαβουλεύσειςΓια τις ουσίες DEGBE, DEGME, MDI και κυκλοεξάνιο, πέρα από τις διάφορες μελέτες που αναφέρθηκαν στο προηγούμενο κεφάλαιο, ζητήθηκαν συμβουλές για την προετοιμασία της πρότασης μέσω συνεδριάσεων της ομάδας εργασίας των αρμόδιων αρχών για την εφαρμογή της οδηγίας 76/769/EΟΚ. Ζητήθηκαν γνώμες από εμπειρογνώμονες του κλάδου, από το Ευρωπαϊκό Συμβούλιο Χημικών Βιομηχανιών (Cefic) και άλλες κλαδικές οργανώσεις, όπως η Ευρωπαϊκή Οργάνωση Καταναλωτών (BEUC).Για το νιτρικό αμμώνιο, ζητήθηκαν συμβουλές για την προετοιμασία της πρότασης στο πλαίσιο συνεδρίασης, στις 24 Μαρτίου 2006, της ομάδας εργασίας της Επιτροπής για τα λιπάσματα, στην οποία συμμετείχαν εμπειρογνώμονες από τις αρμόδιες αρχές και τον κλάδο, εκπροσωπούμενοι από την EFMA[17], και το συμπέρασμα που εξήχθη ήταν ότι: «... μια σειρά μέτρων που πρέπει να εξεταστούν με στόχο τη βελτίωση της ασφάλειας των λιπασμάτων νιτρικού αμμωνίου σε κανονική χρήση. ... πρέπει να εξεταστεί το ενδεχόμενο χρησιμοποίησης της οδηγίας 76/769/EΟΚ με στόχο την ένταξη όλων των λιπασμάτων νιτρικού αμμωνίου στο πεδίο εφαρμογής του κανονισμού για τα λιπάσματα, που σήμερα περιλαμβάνει μόνο τα «λιπάσματα ΕΚ».2.2. Εκτίμηση αντικτύπουΣτις 29 Μαΐου 2007 καταρτίστηκε αναλυτική εκτίμηση αντικτύπου και απεστάλη στην Επιτροπή Εκτίμησης Αντικτύπου (ΕΕΑ), η οποία γνωμοδότησε στις 15 Ιουνίου 2007, αφού συνεδρίασε στις 13 Ιουνίου 2007.Όλα τα σχόλια της ΕΕΑ (κατάλογος σημείων ποιότητας της εκτίμησης αντικτύπου και τελική γνώμη) έχουν συμπεριληφθεί στην τελική έκδοση της εκτίμησης αντικτύπου[18].Τα κύρια πορίσματα της εκτίμησης αντικτύπου είναι τα εξής.2.2.1. Συμπεράσματα της εκτίμησης αντικτύπουΓια τη DEGME:Η ολική απαγόρευση της κυκλοφορίας στην αγορά των χρωμάτων και των αποξεστικών χρωμάτων που περιέχουν DEGME για χρήση από τους καταναλωτές είναι ένα αποτελεσματικό και αποδοτικό μέτρο για την εξάλειψη των κινδύνων για τους καταναλωτές. Από τη διενεργηθείσα ανάλυση δεν προκύπτει πρόσθετο κόστος για τον κλάδο και, επομένως, το μέτρο αυτό θα είναι ανάλογο.Για τη DEGBE:Ο καθορισμός οριακής τιμής 3% για τη DEGBE στα χρώματα ψεκασμού που πωλούνται στο ευρύ κοινό είναι ένα αποτελεσματικό και αποδοτικό μέτρο για την εξάλειψη των κινδύνων για τους καταναλωτές. Tο μέτρο αυτό δεν θα


text: επιβαρύνει με υψηλό κόστος τον κλάδο, καθότι η περιεκτικότητα σε DEGBE των περισσότερων χρωμάτων ψεκασμού είναι ήδη ίση ή μικρότερη του 3%. Με την πρόσθετη οδηγία «Να μην εφαρμόζεται με ψεκασμό» σε όλα τα άλλα χρώματα που περιέχουν DEGBE σε ποσοστό άνω του 3% θα αποτραπεί η λανθασμένη χρήση από τους καταναλωτές. Το κόστος που θα επωμιστεί ο κλάδος για την αλλαγή της επισήμανσης είναι περιορισμένο και μπορεί να μειωθεί εφόσον προβλεφθεί μεγαλύτερη μεταβατική περίοδος πριν από την εφαρμογή του μέτρου. Κατά συνέπεια, αυτό το μέτρο είναι ανάλογο.Για το MDI:Η απαίτηση να συνοδεύονται όλα τα προϊόντα που περιέχουν MDI και πωλούνται στο ευρύ κοινό με γάντια από πολυαιθυλένιο και ειδικές προειδοποιήσεις και οδηγίες χρήσης είναι ένα αποτελεσματικό και αποδοτικό μέτρο περιορισμού των κινδύνων για την υγεία των καταναλωτών. Οι καταναλωτές μπορούν να περιορίσουν την έκθεση δια του δέρματος, ενώ θα είναι σωστά πληροφορημένοι ώστε να αποφεύγονται λάθη κατά την εφαρμογή των προϊόντων που περιέχουν MDI. Το κόστος των γαντιών από πολυαιθυλένιο είναι χαμηλό σε σύγκριση με την τιμή του προϊόντος και το κόστος που συνεπάγεται η αλλαγή της επισήμανσης μπορεί να μειωθεί εφόσον προβλεφθεί μεγαλύτερη μεταβατική περίοδος πριν από την εφαρμογή του μέτρου. Κατά συνέπεια, η πρόσθετη απαίτηση για διάθεση γαντιών και ειδικότερων οδηγιών χρήσης για τα προϊόντα θα είναι ανάλογα μέτρα.Στο πλαίσιο των συνεδριάσεων της ομάδας εργασίας για τους περιορισμούς, οι αρμόδιες αρχές των κρατών μελών, το ενδιαφερόμενο μέρος και η Επιτροπή συμφώνησαν ως προς τη διεξαγωγή μελέτης προκειμένου να συγκεντρωθούν περισσότερα δεδομένα για πιθανές περιπτώσεις αναπνευστικής αλλεργίας λόγω προϊόντων που περιέχουν MDI. Στη μελέτη θα συμμετάσχουν εξειδικευμένα κέντρα. Η μελέτη θα εγκριθεί από την Επιτροπή. Με βάση τα αποτελέσματα αυτής της μελέτης και περαιτέρω ανάλυση της σχέσης κόστους-οφέλους αν επιβεβαιωθούν οι κίνδυνοι για τους καταναλωτές, θα εξεταστεί το ενδεχόμενο λήψης περαιτέρω μέτρων προστασίας.Για το κυκλοεξάνιο:Η πρόσθετη επισήμανση «Να μη χρησιμοποιείται για τοποθέτηση ταπήτων» και «Να μη χρησιμοποιείται υπό συνθήκες ανεπαρκούς εξαερισμού» καθώς και η μείωση του μεγέθους της συσκευασίας σε 650 g για τις κόλλες με βάση το νεοπρένιο που περιέχουν κυκλοεξάνιο και πωλούνται στο ευρύ κοινό είναι αποτελεσματικά και αποδοτικά μέτρα περιορισμού των κινδύνων για τους καταναλωτές. Το κόστος που θα επωμιστεί ο κλάδος για την αλλαγή της επισήμανσης δεν είναι ιδιαίτερα υψηλό και μπορεί να μειωθεί εφόσον προβλεφθεί μεγαλύτερη μεταβατική περίοδος πριν από την εφαρμογή του μέτρου. Κατά συνέπεια, αυτά τα μέτρα θα είναι επίσης ανάλογα.Για το νιτρικό αμμώνιο (ΑΝ):Ο περιορισμός της κυκλοφορίας στην αγορά των λιπασμάτων ΑΝ κατά τρόπον ώστε η κυκλοφορία στην αγορά των λιπασμάτων με περιεκτικότητα σε άζωτο >28% να είναι δυνατή μόνον εφόσον πληρούνται οι απαιτήσεις ασφάλειας του κανονισμού (EΚ) αριθ. 2003/2003 είναι ο αποτελεσματικότερος και αποδοτικότερος τρόπος προκειμένου να εξασφαλίζεται ότι όλα τα λιπάσματα ΑΝ συμμορφώνονται με τα εναρμονισμένα και αναγνωρισμένα πρότυπα ασφάλειας: επί του παρόντος, τα κράτη μέλη εφαρμόζουν διαφορετικά μέτρα για τα εθνικά λιπάσματα. Το μέτρο αυτό είναι αναγκαίο για να καλυφθεί το κενό στην ισχύουσα νομοθεσία η οποία επιτρέπει την πώληση εθνικών λιπασμάτων παράλληλα με την πώληση «λιπασμάτων ΕΚ» δυνάμει του κανονισμού (ΕΚ) αριθ. 2003/2003. Στο ευρύ κοινό


text: θα πωλούνται μόνο λιπάσματα που περιέχουν <20% άζωτο. Η ζημία ως προς τις πωλήσεις, στο ευρύ κοινό, λιπασμάτων που περιέχουν άζωτο σε ποσοστό άνω του 20% είναι αμελητέα και θα αντισταθμιστεί με τις πωλήσεις άλλων τύπων λιπάσματος με ισοδύναμες επιδόσεις και παρόμοιο κόστος.3. ΝΟΜΙΚΑ ΣΤΟΙΧΕΙΑ ΤΗΣ ΠΡΟΤΑΣΗΣ3.1. Νομική βάσηΤο άρθρο 95 της Συνθήκης αποτελεί τη νομική βάση της πρότασης.Η παρούσα απόφαση θα παρέχει εναρμονισμένους κανόνες για την κυκλοφορία στην αγορά και τη χρήση των παρασκευασμάτων DEGME, DEGBE, MDI και κυκλοεξανίου που πωλούνται στο ευρύ κοινό. Θα παρέχει, επίσης, εναρμονισμένους κανόνες για την κυκλοφορία του ΑΝ στην αγορά ως ουσίας και ως συστατικού παρασκευασμάτων που χρησιμοποιούνται ως λιπάσματα.Με την παρούσα απόφαση θεσπίζονται ομοιόμορφοι κανόνες για την κυκλοφορία των προϊόντων και αποφεύγονται τα εμπόδια για το εμπόριο λόγω διαφορετικής νομοθεσίας μεταξύ των κρατών μελών. Η παρούσα τροποποίηση της οδηγίας 76/769/EΟΚ θα βελτιώσει τις συνθήκες λειτουργίας της εσωτερικής αγοράς και θα εξασφαλίσει υψηλό επίπεδο προστασίας της ανθρώπινης υγείας.3.2. Αρχές της επικουρικότητας και της αναλογικότηταςΜε την οδηγία 76/769/EΟΚ σχετικά με τους περιορισμούς κυκλοφορίας στην αγορά και χρήσης μερικών επικίνδυνων ουσιών και παρασκευασμάτων, επιδιώκεται να θεσπιστούν εναρμονισμένοι κανόνες σε ολόκληρη την ΕΕ και να αποφευχθούν οι διαφορές μεταξύ εθνικών νομοθεσιών που ενδέχεται να δημιουργήσουν εμπόδια στο ενδοκοινοτικό εμπόριο. Αυτό δεν είναι δυνατό να επιτευχθεί με τη μεμονωμένη δράση των κρατών μελών.Τα μέτρα που προτείνονται με την παρούσα απόφαση είναι ανάλογα στο βαθμό που δεν υπερβαίνουν τις αναγκαίες ενέργειες για να επιτευχθεί η βελτίωση της προστασίας της ανθρώπινης υγείας, ενώ το οικονομικό κόστος όλων των ειδικών εφαρμογών για τον κλάδο και την κοινωνία γενικότερα είναι περιορισμένο.3.3. Επιλογή νομικών πράξεωνΗ Επιτροπή έχει επιλέξει την οδηγία 76/769/EΟΚ του Συμβουλίου ως καταλληλότερη πράξη για να διαφυλαχθεί η εσωτερική αγορά και παράλληλα να εξασφαλιστεί υψηλό επίπεδο προστασίας της ανθρώπινης υγείας και του περιβάλλοντος. Κατά συνέπεια, η πρόταση είναι σύμφωνη με το άρθρο 95 παράγραφος 3 της Συνθήκης.Η οδηγία 76/769/ΕΟΚ θα καταργηθεί, από την 1η Ιουνίου 2009, με τον κανονισμό (ΕΚ) αριθ. 1907/2006 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2006, για την καταχώριση, την αξιολόγηση, την αδειοδότηση και τους περιορισμούς των χημικών προϊόντων (REACH) και για την ίδρυση του Ευρωπαϊκού Οργανισμού Χημικών Προϊόντων καθώς και για την τροποποίηση της οδηγίας 1999/45/EΚ και για την κατάργηση του κανονισμού (ΕΟΚ) αριθ. 793/93 του Συμβουλίου και του κανονισμού (ΕΚ) αριθ. 1488/94 της Επιτροπής, καθώς και της οδηγίας 76/769/ΕΟΚ του Συμβουλίου και των οδηγιών της Επιτροπής 91/155/ΕΟΚ, 93/67/ΕΟΚ, 93/105/ΕΚ και 2000/21/ΕΚ. Οι τροποποιήσεις που θα πραγματοποιηθούν στο παράρτημα I της οδηγίας 76/769/EΟΚ από την παρούσα απόφαση θα εφαρμοστούν μετά την 1η Ιουνίου 2009 και θα ενσωματωθούν στο παράρτημα XVII του κανονισμού (EΚ) αριθ. 1907/2006.Κρίνεται σκοπιμότερο να τροποποιηθεί το παράρτημα I της οδηγίας 76/769/EΟΚ με απόφαση παρά με οδηγία, δεδομένου ότι η μεταφορά των προτεινόμενων περιορισμών στην εθνική νομοθεσία θα ολοκληρωθεί λίγους μόλις μήνες πριν καταργηθεί η οδηγία 76/769/EΟΚ. Επομένως, η μεταφορά στην εθνική νομοθεσία δεν θα αποβεί χρήσιμη. Στη συγκεκριμένη περίπτωση η απόφαση αποτελεί καταλληλότερη νομική πράξη από την οδηγία.4. ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣΔεν υπάρχουν δημοσιονομικές επιπτώσεις από την παρούσα απόφαση.2007/0200 (COD)ΠρότασηΑΠΟΦΑΣΗΣ ΤΟΥ ΕΥΡΩΠΑΪΚΟΥ


text: ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥγια την τροποποίηση της οδηγίας 76/769/ΕΟΚ όσον αφορά τους περιορισμούς κυκλοφορίας στην αγορά και χρήσης μερικών επικίνδυνων ουσιών και παρασκευασμάτων, 2-(2-μεθοξυαιθοξυ)αιθανόλης, 2-(2-βουτοξυαιθοξυ)αιθανόλης, διισοκυανικού μεθυλενοδιφαινυλίου, κυκλοεξανίου και νιτρικού αμμωνίου (τροποποίηση της οδηγίας 76/769/ΕΟΚ του Συμβουλίου)(Κείμενο που παρουσιάζει ενδιαφέρον για τον ΕΟΧ)ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 95,την πρόταση της Επιτροπής[19],τη γνώμη της Ευρωπαϊκής Οικονομικής και Κοινωνικής Επιτροπής[20],Αποφασίζοντας σύμφωνα με τη διαδικασία του άρθρου 251 της Συνθήκης[21],Εκτιμώντας τα ακόλουθα:(1) Οι κίνδυνοι που παρουσιάζουν για την ανθρώπινη υγεία οι ουσίες 2-(2-μεθοξυαιθοξυ) αιθανόλη (DEGME), 2-(2-βουτοξυαιθοξυ)αιθανόλη (DEGBE), διισοκυανικό μεθυλενοδιφαινύλιο (MDI) και κυκλοεξάνιο εκτιμήθηκαν σύμφωνα με τον κανονισμό (EΟΚ) αριθ. 793/93 του Συμβουλίου, της 23ης Μαρτίου 1993, για την εκτίμηση και τον έλεγχο των κινδύνων από τις υπάρχουσες ουσίες[22]. Από την εκτίμηση κινδύνου για όλες τις ανωτέρω χημικές ουσίες εντοπίστηκε η ανάγκη περιορισμού των κινδύνων για την ανθρώπινη υγεία. Tα συμπεράσματα αυτά επιβεβαιώθηκαν από την Επιστημονική Επιτροπή για την Τοξικότητα, την Οικοτοξικότητα και το Περιβάλλον (CSTEE).(2) Η σύσταση 1999/721/ΕΚ της Επιτροπής, της 12ης Οκτωβρίου 1999, σχετικά με τα πορίσματα της στρατηγικής για την αξιολόγηση και τον περιορισμό των κινδύνων από τις ακόλουθες ουσίες: 2-(2-βουτοξυαιθοξυ)αιθανόλη· 2-(2-μεθοξυαιθοξυ)αιθανόλη· αλκάνια, C10-13· χλωρο-αλκυλιωμένα παράγωγα C10-13 βενζολίου[23] και η σύσταση 2007/xxx/ΕΚ της Επιτροπής σχετικά με τα πορίσματα της στρατηγικής για την εκτίμηση και τον περιορισμό των κινδύνων από τις ακόλουθες ουσίες: πιπεραζίνη· κυκλοεξάνιο· διισοκυανικό μεθυλενοδιφαινύλιο· βουτ-2-ινοδιόλη-1,4· μεθυλοξιράνιο· ανιλίνη· ακρυλικό 2-αιθυλεξύλιο· 1,4-διχλωροβενζόλιο· 3,5-δινιτρο-2,6-διμεθυλο-4-tert-βουτυλακετοφαινόνη· φθαλικό δις(2-αιθυλεξύλιο)· φαινόλη· δις(πενταβρωμοφαινυλικός) αιθέρας· 5-tert-βουτυλο-2,4,6-τρινιτρο-μ-ξυλόλιο[24], που εκδόθηκαν στο πλαίσιο του κανονισμού (EΟΚ) αριθ. 793/93, πρότειναν μια στρατηγική περιορισμού των κινδύνων για τις ουσίες DEGME, DEGBE, MDI και κυκλοεξάνιο αντίστοιχα και συνέστησαν την επιβολή μέτρων περιορισμού, βάσει της οδηγίας 76/769/EΟΚ του Συμβουλίου, της 27ης Ιουλίου 1976, περί προσεγγίσεως των νομοθετικών, κανονιστικών και διοικητικών διατάξεων των κρατών μελών σχετικά με περιορισμούς στην εμπορία και χρήση ορισμένων επικίνδυνων ουσιών και παρασκευασμάτων[25] για τα παρασκευάσματα που περιέχουν τις εν λόγω ουσίες και κυκλοφορούν στην αγορά προς πώληση στο ευρύ κοινό.(3) Με σκοπό την προστασία των καταναλωτών είναι, επομένως, αναγκαίο να επιβληθούν περιορισμοί κυκλοφορίας στην αγορά και χρήσης των παρασκευασμάτων που περιέχουν DEGME, DEGBE, MDI και κυκλοεξάνιο σε συγκεκριμένες εφαρμογές.(4) Η DEGME δεν χρησιμοποιείται πλέον ως συστατικό χρωμάτων και αποξεστικών χρωμάτων που πωλούνται στους καταναλωτές. Από την προαναφερθείσα εκτίμηση κινδύνου προέκυψε ότι συντρέχει κίνδυνος για την υγεία των καταναλωτών λόγω έκθεσης διά του δέρματος σε χρώματα και αποξεστικά χρωμάτων που περιέχουν DEGME. Επομένως, τα παρασκευάσματα που περιέχουν DEGME και χρησιμοποιούνται στα χρώματα και στα αποξεστικά χρωμάτων δεν πρέπει να κυκλοφορούν στην αγορά για πώληση στο ευρύ κοινό. Για λόγους εποπτείας της αγοράς πρέπει να εγκριθεί οριακή τιμή 0,1% για τη DEGME σε παρασκευάσματα.(5) Η DEGBE χρησιμοποιείται ως συστατικό χρωμάτων. Από την προαναφερθείσα εκτίμηση κινδύνου για τη DEGBE προέκυψε ότι συντρέχει κίνδυνος για την υγεία των καταναλωτών λόγω έκθεσης δια της εισπνοής κατά την εφαρμογή χρωμάτων με ψεκασμό. Για την πρόληψη του κινδύνου έκθεσης των καταναλωτών δια της εισπνοής πρέπει να θεσπιστεί ασφαλές όριο συγκέντρωσης 3% για τη DEGBE στα χρώματα ψεκασμού.(6) Για τα χρώματα που δεν


text: εφαρμόζονται με ψεκασμό, πρέπει να αναφέρεται η προειδοποίηση να μην εφαρμόζονται με ψεκασμό αν περιέχουν DEGBE σε ποσοστό που ισούται ή υπερβαίνει το όριο συγκέντρωσης του 3%.(7) Για να εξασφαλίζεται η κατάλληλη σταδιακή εξάλειψη των χρωμάτων που δεν πληρούν τα όρια συγκέντρωσης της DEGBE, πρέπει να οριστούν διαφορετικές ημερομηνίες για την εφαρμογή του περιορισμού σε σχέση με την έναρξη κυκλοφορίας στην αγορά και την τελική πώληση των χρωμάτων ψεκασμού που περιέχουν DEGBE.(8) Από την εκτίμηση κινδύνου για το MDΙ προέκυψε ότι είναι αναγκαίο να περιοριστούν οι κίνδυνοι κατά τις εφαρμογές, από τους καταναλωτές, παρασκευασμάτων που περιέχουν MDI, λόγω ανησυχιών για έκθεση δια της εισπνοής και δια του δέρματος. Για να προληφθούν και να εξαλειφθούν αυτοί οι κίνδυνοι, η κυκλοφορία στην αγορά για πώληση στο ευρύ κοινό παρασκευασμάτων που περιέχουν MDI πρέπει να επιτρέπεται μόνον υπό ορισμένες προϋποθέσεις, όπως η υποχρεωτική συμπερίληψη γαντιών πολυαιθυλενίου και πρόσθετων οδηγιών χρήσης στη συσκευασία. Δεδομένου ότι η παροχή του εξοπλισμού προστασίας και η εκτύπωση των σχετικών οδηγιών χρήσης θα απαιτήσουν ειδικές προσπάθειες από τους παραγωγούς, πρέπει να προβλεφθεί μεγαλύτερη μεταβατική περίοδος.(9) Το MDI χρησιμοποιείται ευρέως σε καταναλωτικά προϊόντα όπως o αφρός ενός συστατικού. H συχνότητα εμφάνισης περιστατικών αναπνευστικής αλλεργίας στους καταναλωτές δεν έχει υπολογιστεί ακόμη. Είναι αναγκαίο να συγκεντρωθούν περισσότερα δεδομένα για τα ενδεχόμενα περιστατικά αναπνευστικής αλλεργίας που οφείλονται στην έκθεση σε παρασκευάσματα που περιέχουν MDI. Τα δεδομένα πρέπει να συγκεντρωθούν σύμφωνα με ένα πρωτόκολλο μελέτης εγκεκριμένο από την Επιτροπή, στο οποίο πρέπει να συμμετέχουν εξειδικευμένα κέντρα αναπνευστικών αλλεργιών. Μετά τη συγκέντρωση νέων δεδομένων και εφόσον αποδειχθεί ότι συντρέχει περαιτέρω ανάγκη λήψης περιοριστικών μέτρων, πρέπει να εφαρμόζεται - και να βασίζεται στα εν λόγω δεδομένα - η διαδικασία που προβλέπεται στο άρθρο 69 παράγραφοι 1 και 3 του κανονισμού (ΕΚ) αριθ. 1907/2006 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2006, για την καταχώριση, την αξιολόγηση, την αδειοδότηση και τους περιορισμούς των χημικών προϊόντων (REACH) και για την ίδρυση του Ευρωπαϊκού Οργανισμού Χημικών Προϊόντων καθώς και για την τροποποίηση της οδηγίας 1999/45/EΚ και για την κατάργηση του κανονισμού (ΕΟΚ) αριθ. 793/93 του Συμβουλίου και του κανονισμού (ΕΚ) αριθ. 1488/94 της Επιτροπής καθώς και της οδηγίας 76/769/ΕΟΚ του Συμβουλίου και των οδηγιών της Επιτροπής 91/155/ΕΟΚ, 93/67/ΕΟΚ, 93/105/ΕΚ και 2000/21/ΕΚ[26].(10) Η εκτίμηση κινδύνου για το κυκλοεξάνιο επικεντρώθηκε στην έκθεση των καταναλωτών κατά τη χρήση παρασκευασμάτων που περιέχουν κυκλοεξάνιο για την τοποθέτηση ταπήτων και κατέληξε στο συμπέρασμα ότι απαιτούνται περιοριστικά μέτρα για να μειωθεί ο κίνδυνος που παρουσιάζουν εν λόγω εφαρμογές για τους καταναλωτές. Οι κόλλες με βάση το νεοπρένιο που περιέχουν κυκλοεξάνιο πρέπει, επομένως, να κυκλοφορούν στην αγορά για πώληση στο ευρύ κοινό μόνο με μειωμένο μέγεθος συσκευασίας. Μαζί με το προϊόν πρέπει να παρέχονται εναρμονισμένες οδηγίες χρήσης ώστε οι καταναλωτές να μην το χρησιμοποιούν υπό ακατάλληλες συνθήκες, δηλ. ανεπαρκή εξαερισμό ή λανθασμένη εφαρμογή, όπως η τοποθέτηση ταπήτων.(11) Το νιτρικό αμμώνιο, που χρησιμοποιείται ευρέως σε ολόκληρη την Κοινότητα ως λίπασμα, μπορεί να δράσει ως οξειδωτικός παράγοντας. Συγκεκριμένα, είναι δυνατό να εκραγεί όταν αναμειχθεί με ορισμένες άλλες ουσίες. Επομένως, τα λιπάσματα νιτρικού αμμωνίου πρέπει να πληρούν ορισμένες


text: προϋποθέσεις κυκλοφορίας στην αγορά, ώστε να εξασφαλίζεται ότι δεν υπάρχει κίνδυνος ακούσιας έκρηξης.(12) Ο κανονισμός (EΚ) αριθ. 2003/2003 του Ευρωπαϊκού Κοινοβουλίου και του Συμβουλίου, της 13ης Οκτωβρίου 2003, σχετικά με τα λιπάσματα[27] προβλέπει εναρμονισμένες απαιτήσεις, συμπεριλαμβανομένων απαιτήσεων ασφάλειας, για τα λιπάσματα νιτρικού αμμωνίου. Τα λιπάσματα που πληρούν αυτές τις απαιτήσεις μπορούν να φέρουν την ένδειξη «λίπασμα ΕΚ» και να κυκλοφορούν ελεύθερα στην εσωτερική αγορά.(13) Για τα λιπάσματα που προορίζονται για πώληση μόνο σε ένα κράτος μέλος, οι παραγωγοί μπορούν να επιλέξουν τη συμμόρφωση μόνο με τις απαιτήσεις που ισχύουν σε εθνικό επίπεδο. Επομένως, τα λιπάσματα αυτά ενδέχεται να μην πληρούν τις απαιτήσεις ασφάλειας που ισχύουν σε κοινοτικό επίπεδο. Κατά συνέπεια, για να εξασφαλίζεται ενιαίο επίπεδο ασφάλειας στην Κοινότητα, όλα τα λιπάσματα νιτρικού αμμωνίου πρέπει να πληρούν τις ίδιες απαιτήσεις ασφάλειας.(14) Στο παράρτημα ΙΙΙ του κανονισμού (EΚ) αριθ. 2003/2003 προβλέπεται δοκιμή εκρηκτικότητας για τα λιπάσματα νιτρικού αμμωνίου που περιέχουν άζωτο σε ποσοστό άνω του 28%. Στο ίδιο παράρτημα προσδιορίζεται μια σειρά φυσικών χαρακτηριστικών και ορίων για την περιεκτικότητα σε χημικές προσμείξεις για τα λιπάσματα αυτά, ώστε να ελαχιστοποιείται ο κίνδυνος έκρηξης. Τα λιπάσματα νιτρικού αμμωνίου που πληρούν αυτές τις απαιτήσεις ή που περιέχουν άζωτο σε ποσοστό κάτω του 28%, εγκρίνονται από όλα τα κράτη μέλη ως ασφαλή για χρήση στη γεωργία.(15) Επομένως, όλα τα λιπάσματα νιτρικού αμμωνίου που πωλούνται στην Κοινότητα πρέπει να συμμορφώνονται με τις απαιτήσεις ασφάλειας που αναφέρονται στον κανονισμό (EΚ) αριθ. 2003/2003.(16) Τα λιπάσματα νιτρικού αμμωνίου έχουν χρησιμοποιηθεί για παράνομη παρασκευή εκρηκτικών. Τα είδη λιπασμάτων που μπορούν να χρησιμοποιηθούν για τέτοιους σκοπούς έχουν χαμηλή περιεκτικότητα σε άζωτο, έως και 20%. Η πρόσβαση σε αυτά τα είδη λιπασμάτων πρέπει να επιτρέπεται μόνο για επαγγελματική γεωργική χρήση, με επιβολή ορίου περιεκτικότητας σε άζωτο κάτω του 20% για τα παρασκευάσματα νιτρικού αμμωνίου που πωλούνται στο ευρύ κοινό.(17) Η οδηγία 76/769/ΕΟΚ πρέπει να τροποποιηθεί αναλόγως.(18) Η οδηγία αυτή ισχύει με την επιφύλαξη της κοινοτικής νομοθεσίας για τη θέσπιση ελάχιστων απαιτήσεων για την προστασία των εργαζομένων, όπως η οδηγία 89/391/ΕΟΚ του Συμβουλίου, της 12ης Ιουνίου 1989, σχετικά με την εφαρμογή μέτρων για την προώθηση της βελτίωσης της ασφάλειας και της υγείας των εργαζομένων κατά την εργασία[28] και διάφορες οδηγίες που βασίζονται σε αυτήν, ιδίως την οδηγία 2004/37/ΕΚ του Ευρωπαϊκού Κοινοβουλίου και του Συμβουλίου, της 29ης Απριλίου 2004, σχετικά με την προστασία των εργαζομένων από τους κινδύνους που συνδέονται με την έκθεση σε καρκινογόνους ή μεταλλαξιογόνους παράγοντες κατά την εργασία (έκτη ειδική οδηγία κατά την έννοια του άρθρου 16 παράγραφος 1 της οδηγίας 89/391/ΕΟΚ) (κωδικοποιημένη έκδοση)[29] και την οδηγία 98/24/ΕΚ του Συμβουλίου, της 7ης Απριλίου 1998, για την προστασία της υγείας και ασφαλείας των εργαζομένων κατά την εργασία από κινδύνους οφειλομένους σε χημικούς παράγοντες (14η ειδική οδηγία κατά την έννοια του άρθρου 16 παράγραφος 1 της οδηγίας 89/391/ΕΟΚ)[30],ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Το παράρτημα I της οδηγίας 76/769/ΕΟΚ τροποποιείται σύμφωνα με το παράρτημα της παρούσας απόφασης.Άρθρο 2Η παρούσα απόφαση αρχίζει να ισχύει την τρίτη ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.Άρθρο 3Η παρούσα απόφαση απευθύνεται στα κράτη μέλη.Βρυξέλλες,Για το Ευρωπαϊκό Κοινοβούλιο


text: Για το ΣυμβούλιοΓια το Ευρωπαϊκό Κοινοβούλιο Για το ΣυμβούλιοΟ Πρόεδρος Ο ΠρόεδροςΠΑΡΑΡΤΗΜΑΣτο παράρτημα Ι της οδηγίας 76/769/ΕΟΚ προστίθενται τα ακόλουθα σημεία 53 έως 57:(53) 2-(2-μεθοξυαιθοξυ)αιθανόλη (DEGME) αριθ. CAS: 111-77-3 αριθ. EINECS: 203-906-6 | Δεν κυκλοφορεί στην αγορά μετά την [18 μήνες μετά την έναρξη ισχύος της απόφασης], για πώληση στο ευρύ κοινό, ως συστατικό χρωμάτων και αποξεστικών χρωμάτων σε συγκεντρώσεις ίσες ή μεγαλύτερες του 0,1% κατά μάζα. |(54) 2-(2-βουτοξυαιθοξυ)αιθανόλη(DEGBE) αριθ. CAS: 112-34-5 αριθ. EINECS: 203-961-6 | Δεν κυκλοφορεί στην αγορά για πρώτη φορά μετά [18 μήνες μετά την έναρξη ισχύος της απόφασης], για πώληση στο ευρύ κοινό, ως συστατικό χρωμάτων ψεκασμού σε συγκεντρώσεις ίσες ή μεγαλύτερες του 3% κατά μάζα. Τα χρώματα που δεν πληρούν το όριο συγκέντρωσης του σημείου (1) δεν κυκλοφορούν στην αγορά για πώληση στο ευρύ κοινό μετά την [24 μήνες μετά την έναρξη ισχύος της απόφασης]. Με την επιφύλαξη της κοινοτικής νομοθεσίας σχετικά με την ταξινόμηση, τη συσκευασία και την επισήμανση των επικίνδυνων ουσιών και παρασκευασμάτων, τα χρώματα, πλην των χρωμάτων ψεκασμού, που περιέχουν DEGBE σε ποσοστό άνω του 3% κατά μάζα και κυκλοφορούν στην αγορά για πώληση στο ευρύ κοινό, από την [24 μήνες μετά την έναρξη ισχύος της απόφασης], φέρουν την εξής ευανάγνωστη και ανεξίτηλη ένδειξη: «Να μην εφαρμόζεται με ψεκασμό». |(55) διισοκυανικό μεθυλενοδιφαινύλιο·(MDI) αριθ. CAS: 26447-40-5 αριθ. EINECS: 247-714-0 | Δεν κυκλοφορεί στην αγορά μετά την [24 μήνες μετά την έναρξη ισχύος της απόφασης], ως συστατικό παρασκευασμάτων σε συγκεντρώσεις ίσες ή μεγαλύτερες του 0,1% κατά μάζα για πώληση στο ευρύ κοινό, εκτός αν η συσκευασία: περιέχει γάντια πολυαιθυλενίου. φέρει την ακόλουθη ευανάγνωστη και ανεξίτηλη ένδειξη, και με την επιφύλαξη της λοιπής κοινοτικής νομοθεσίας σχετικά με την ταξινόμηση, τη συσκευασία και την επισήμανση των επικίνδυνων ουσιών και παρασκευασμάτων: «Mπορεί να προκαλέσει αλλεργική αντίδραση σε άτομα ήδη ευαισθητοποιημένα σε διισοκυανικές ενώσεις εκτός του MDI. Mπορεί να προκαλέσει συμπτώματα άσθματος σε άτομα που πάσχουν από άσθμα. Mπορεί να προκαλέσει δερματική αντίδραση σε άτομα με δερματικά προβλήματα. Αν ο εξαερισμός είναι ανεπαρκής, να χρησιμοποιηθεί μάσκα με φίλτρο προστασίας από επιβλαβή αέρια (δηλ. μάσκα τύπου EN 14387:2004 με φίλτρο τύπου A1)». Κατά παρέκκλιση, το σημείο (1) στοιχείο α) δεν εφαρμόζεται στις θερμότηκτες κόλλες (hot melt). Τα φυσικά ή νομικά πρόσωπα που διαθέτουν στην αγορά για πρώτη φορά παρασκευάσματα που περιέχουν MDI συγκεντρώνουν, εντός 3 ετών από την ημερομηνία εφαρμογής των περιορισμών που αναφέρονται στην παράγραφο 1, δεδομένα για τα ενδεχόμενα περιστατικά αναπνευστικής αλλεργίας κατά τη χρήση παρασκευασμάτων που περιέχουν MDI και κοινοποιούν τα δεδομένα αυτά στην Επιτροπή. Τα δεδομένα συγκεντρώνονται σύμφωνα με ένα πρωτόκολλο μελέτης εγκεκριμένο από την Επιτροπή στο οποίο πρέπει να συμμετέχουν εξειδικευμένα κέντρα. Εφαρμόζεται το άρθρο 69 παράγραφοι 1 και 3 του κανονισμού (EΚ) αριθ. 1907/2006 του Ευρωπαϊκού Κοινοβουλίου και του Συμβουλίου*, εκτός αν από τα δεδομένα που συγκεντρώνονται αποδεικνύεται ότι δεν υπάρχει ανάγκη για περαιτέρω περιοριστικά μέτρα πέραν εκείνων που ισχύουν ήδη. |(56) κυκλοεξάνιο αριθ. CAS: 110-82-7 αριθ. EINECS: 203-806-2 | Δεν κυκλοφορεί για πρώτη φορά στην αγορά μετά την [18 μήνες μετά την έναρξη ισχύος της απόφασης], για πώληση στο ευρύ κοινό, ως


text: συστατικό κόλλας με βάση το νεοπρένιο σε συγκεντρώσεις ίσες ή μεγαλύτερες του 0,1% κατά μάζα σε συσκευασίες μεγαλύτερες των 650 g. Οι κόλλες με βάση το νεοπρένιο που περιέχουν κυκλοεξάνιο και δεν συμμορφώνονται με το σημείο (1) δεν κυκλοφορούν στην αγορά για πώληση στο ευρύ κοινό μετά την [24 μήνες μετά την έναρξη ισχύος της απόφασης]. Με την επιφύλαξη της λοιπής κοινοτικής νομοθεσίας σχετικά με την ταξινόμηση, τη συσκευασία και την επισήμανση των επικίνδυνων ουσιών και παρασκευασμάτων, οι κόλλες με βάση το νεοπρένιο που περιέχουν κυκλοεξάνιο σε συγκεντρώσεις ίσες ή μεγαλύτερες του 0,1% κατά μάζα και κυκλοφορούν στην αγορά για πώληση στο ευρύ κοινό, από την [24 μήνες μετά την έναρξη ισχύος της απόφασης], φέρουν την εξής ευανάγνωστη και ανεξίτηλη ένδειξη: «Να μη χρησιμοποιείται υπό συνθήκες ανεπαρκούς εξαερισμού. Να μη χρησιμοποιείται για τοποθέτηση ταπήτων». |(57) νιτρικό αμμώνιο (ΑΝ) αριθ. CAS 6484-52-2 αριθ. EINECS 229-347-8 | Δεν κυκλοφορεί στην αγορά για πρώτη φορά μετά την [18 μήνες μετά την έναρξη ισχύος της απόφασης] ως ουσία ή σε παρασκευάσματα που περιέχουν άζωτο σε ποσοστό άνω του 28% κατά μάζα σε σχέση με το νιτρικό αμμώνιο, για χρήση ως στερεό λίπασμα, απλό ή σύνθετο, εκτός αν το λίπασμα πληροί τις τεχνικές διατάξεις για τα λιπάσματα νιτρικού αμμωνίου με υψηλή περιεκτικότητα σε άζωτο που ορίζονται στο παράρτημα III του κανονισμού (EΚ) αριθ. 2003/2003 του Ευρωπαϊκού Κοινοβουλίου και του Συμβουλίου σχετικά με τα λιπάσματα**. Δεν κυκλοφορεί στην αγορά για πώληση στο ευρύ κοινό μετά την [18 μήνες μετά την έναρξη ισχύος της απόφασης] ως ουσία ή σε παρασκευάσματα που περιέχουν άζωτο σε ποσοστό άνω του 20% κατά μάζα σε σχέση με το νιτρικό αμμώνιο. |* ΕΕ L 396 της 30.12.2006, σ. 1.** ΕΕ L 304 της 21.11.2003.[pic][pic][pic][pic][pic][pic][1]Σύσταση 1999/721/ΕΚ της Επιτροπής, της 12ης Οκτωβρίου 1999, σχετικά με τα πορίσματα της στρατηγικής για την αξιολόγηση και τον περιορισμό των κινδύνων από τις ακόλουθες ουσίες: 2-(2-βουτοξυαιθοξυ)αιθανόλη, 2-(2-μεθοξυαιθοξυ)αιθανόλη, αλκάνια, C10-13· χλωρο-αλκυλιωμένα παράγωγα C10-13 βενζολίου.[2]Σύσταση της Επιτροπής για τα αποτελέσματα των στρατηγικών αξιολόγησης και μείωσης των κινδύνων από τις ουσίες: πιπεραζίνη· κυκλοεξάνιο· διισοκυανικό μεθυλενοδιφαινύλιο· βουτ-2-ινοδιόλη-1,4· μεθυλοξιράνιο· ανιλίνη· ακρυλικό 2-αιθυλεξύλιο· 1,4-διχλωροβενζόλιο· 3,5-δινιτρο-2,6-διμεθυλο-4-tert-βουτυλακετοφαινόνη· φθαλικό δις(2-αιθυλεξύλιο)· φαινόλη· δις(πενταβρωμοφαινυλικός) αιθέρας· 5-tert-βουτυλο-2,4,6-τρινιτρο-μ-ξυλόλιο. Δεν έχει ακόμη δημοσιευτεί.[3] Έκθεση εκτίμησης κινδύνου βάσει του κανονισμού (EΟΚ) αριθ. 793/93 του Συμβουλίου, που δημοσιεύτηκε το 1999 και είναι διαθέσιμη στο δικτυακό τόπο: http://ecb.jrc.it/esis/[4] Έκθεση εκτίμησης κινδύνου βάσει του κανονισμού (EΟΚ) αριθ. 793/93 του Συμβουλίου, που δημοσιεύτηκε το 1999 και είναι διαθέσιμη στο δικτυακό τόπο: http://ecb.jrc.it/esis/[5] Έκθεση εκτίμησης κινδύνου βάσει του κανονισμού (EΟΚ) αριθ. 793/93 του Συμβουλίου, που δημοσιεύτηκε το 2005 και είναι διαθέσιμη στο δικτυακό τόπο: http://ecb.jrc.it/esis/[6] Έκθεση εκτίμησης κινδύνου βάσει του κανονισμού (EΟΚ) αριθ. 793/93 του Συμβουλίου, που δημοσιεύτηκε το 2004 και είναι διαθέσιμη στο δικτυακό τόπο: http://ecb.jrc.it/esis/[7] Η γνώμη δημοσιεύεται στο δικτυακό τόπο: http://ec.europa.eu/health/ph_risk/committees/sct/sct_opinions_en.htm[8] ΕΕ L 292 της 13.11.1999, σ. 42.[9] Οδηγία 98/24/ΕΚ του Συμβουλίου, της 7ης Απριλίου 1998, για την προστασία της υγείας και ασφάλειας των εργαζομένων κατά την εργασία από κινδύνους οφειλομένους σε χημικούς παράγοντες (14η ειδική οδηγία κατά την έννοια του άρθρου 16 παράγραφος 1 της οδηγίας 89/391/ΕΟΚ). ΕΕ L 131 της 5.5.1998, σ. 11.[10]


text: Η γνώμη δημοσιεύεται στο δικτυακό τόπο: http://ec.europa.eu/health/ph_risk/committees/sct/sct_opinions_en.htm[11] ΕΕ L 292 της 13.11.1999, σ. 42.[12] Δήλωση από την ένωση παραγωγών οξυγονούχων διαλυτών - OSPA (Μάιος 2007) που κοινοποιήθηκε στην Επιτροπή και στα μέλη της ομάδας εργασίας για τους περιορισμούς.[13] Η γνώμη δημοσιεύεται στο δικτυακό τόπο: http://ec.europa.eu/health/ph_risk/committees/sct/sct_opinions_en.htm[14] ΕΕ C [...] της [...], σ. [...].[15] Η γνώμη δημοσιεύεται στο δικτυακό τόπο: http://ec.europa.eu/health/ph_risk/committees/sct/sct_opinions_en.htm[16] ΕΕ C [...] της [...], σ. [...].[17] Ευρωπαϊκή Ένωση Παραγωγών Λιπασμάτων.[18] Έγγραφο εργασίας των υπηρεσιών της Επιτροπής: «Έκθεση εκτίμησης αντικτύπου», διαθέσιμο στη διεύθυνση: http://ec.europa.eu/enterprise/chemicals/studies_en.htm[19] ΕΕ C [...] της [...], σ. [...].[20] ΕΕ C [...] της [...], σ. [...].[21] ΕΕ C [...] της [...], σ. [...].[22] ΕΕ L 84 της 5.4.1993, σ. 1. Κανονισμός όπως τροποποιήθηκε με τον κανονισμό (EΚ) αριθ. 1882/2003 (ΕΕ L 284 της 31.10.2003, σ. 1).[23] ΕΕ L 292 της 13.11.1999, σ. 42.[24] ΕΕ C [...] της [...], σ. [...].[25] ΕΕ L 262 της 27.9.1976,σ. 201. Οδηγία όπως τροποποιήθηκε τελευταία με την απόφαση 2006/139/ΕΚ της Επιτροπής (ΕΕ L 384 της 29.12.2006, σ. 94).[26] ΕΕ L 396 της 30.12.2006, σ. 1.[27] ΕΕ L 304 της 21.11.2003, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 162/2007 της Επιτροπής (ΕΕ L 51 της 20.2.2007, σ. 7).[28] ΕΕ L 183 της 29.6.1989, σ. 1. Οδηγία όπως τροποποιήθηκε με τον κανονισμό (ΕΚ) αριθ. 1882/2003 του Ευρωπαϊκού Κοινοβουλίου και του Συμβουλίου (ΕΕ L 284 της 31.10.2003, σ. 1).[29] ΕΕ L 158 της 30.4.2004, σ. 50.[30] ΕΕ L 131 της 5.5.1998, σ. 11.